“Peminat Tak Bagi Saya Duit, Salama Ni Survive Bukan Sebab Mereka”

Sebelum ini hangat diperkatakan apabila ada artis didakwa memperlekehkan netizen IQ rendah dan ibarat lembu dicucuk hidung. Kenyataan itu menimbulkan kemarahan netizen yang mengatakan tanpa netizen atau peminat artis-artis tidak akan popular dan tidak dikenali ramai.

Perkara itu turut mendapat perhatian pelakon Beego yang mengatakan selama ini mereka dapat meneruskan kelangsungan hidup bukan semata-mata kerana peminat. Katanya, selama ini peminat tidak membantunya memberikan wang, hanya keluarga dan sahabat yang sentiasa bersamanya.

Menerusi perkongsian di Facebook, Beego turut meluahkan rasa kesal apabila ada di kalangan ahli keluarganya yang kurang sensitif turut mengulas tentang isu perbalahan antara artis dan netizen itu.

“Tiga empat hari ni penuh orang komen pasal Persatuan Seniman Malaysia dan artis Malaysia. Aku tahu bukan semua yang netizen maksudkan, yang aku tak fahamnya ada saudara mara yang nak juga jadi netizen tanpa ada sensitiviti yang mungkin aku ni boleh terasa jug sedikit sebanyak.

“Sebab gelaran artis tu terpalit pada aku yang dah suam-suam kuku ni. Jangan tanya kenapa aku unfriend pastu jumpa tengok muka korang pun aku tak nak. Aku hanya manusia lemah, ingat, cubit peha kanan, kiri terasa,” pesan Beego.

Dalam pada itu, Beego berkata jika netizen ingin membuang mana-mana artis di Malaysia pastikan mereka buang televisyen dan apa-apa sahaja yang berunsurkan hiburan, malah jangan tonton hiburan luar negara juga.

Minggu lalu, kecoh apabila ada beberapa artis meminta bantuan khas kerajaan buat penggiat seni terjejas berikutan Perintah Kawalan Pergerakan (PKP).

Bagaimanapun, tindakan itu diselar oleh seorang selebriti yang menyifatkan tindakan mereka itu tidak sedar diri untuk meminta bantuan selepas menayang kemewahan kepada umum.


Joe Flizzow Nak Beli Semula Kereta Kancil Ketika Zaman Too Phat

Terkenang kenangan ketika di awal kemunculan Too Phat, penyanyi rap terkenal Joe Flizzow meluahkan hasratnya untuk membeli semula kereta Kancil yang pernah digunakannya satu ketika dahulu.

Menerusi Instagram Malaysian Hustler, Joe meminta pemilik akaun berkenaan memaklumkan kepadanya jika mempunyai maklumat mengenai kenderean tersebut. Malah Joe turut berkongsikan nombor pendaftaran kenderaan berkenaan.

Terdahulu, Malaysian Hustler ada memuat naik video penyanyi rap baharu, Yonnyboii menaiki kereta kancil. Video itu mengimbau lirik dalam lagu Apa Khabar apabila ada netizen menulis komen dengan lirik lagu tersebut “Lapan orang naik dua kancil tapi semua senang!”

Komen netizen itu sekaligus mendapat perhatian Joe yang meluahkan hasratnya untuk mencari dan membeli semula kereta yang memberi seribu kenangan itu.

Untuk rekod, Too Phat ditubuhkan pada tahun 1998 dan dianggotai oleh Joe Flizzow dan Malique. Bagaimanapun, mereka mengambil keputusan untuk membawa haluan masing-masing pada tahun 2006.


Zarina Anjoulie Sudah Maafkan Amyza Aznan

Nampaknya, isu perbalahan antara artis dan netizen masih tiada kesudahan lagi apabila sebelum ini Zarina Anjoulie mendedahkan ada perbualan beberapa artis menghina netizen IQ rendah dan ibarat lembu cucuk hidung.

Turut terkena tempias pelakon Amyza Aznan yang kini sedang berdepan dengan kecaman dan cacian netizen sehingga ada netizen melancarkan boikot terhadap beberapa artis termasuk dirinya.

BACA: Amyza Aznan Nafi Hina Netizen, Tuju Pada ‘Troopers’ Zarina Anjoulie?

Terbaru, Zarina menerusi Instagramnya meminta Amyza agar berhenti berbalah dengan netizen di media sosial. Kata Zarina lagi sampai bila pelakon itu mahu bergaduh dengan netizen dan lebih baik jika menggunakan platform media sosial untuk menyebar kebaikan.

Menurut Zarina lagi, dia juga sudah memaafkan Amyza di sebalik konflik yang tercetus antara mereka sebelum ini. Menerusi entri tersebut, Anju turut berkongsi paparan komen yang ditinggalkan Amyza yang seolah-olah berang apabila netizen mempersoalkan ‘perangai sebenarnya’.

“Sudah-sudahlah Myza, kau nak gaduh dengan semua orang sampai bila? Dengan aku nak gaduh, dengan netizen nak gaduh.

“Sister, ramai lagi saudara kita yang tengah kebulur kat luar tu. Daripada kau gigih nak jatuhkan orang, baik kau gunakan platform kau untuk membantu, lagi orang sayang,” katanya menerusi satu entri yang dimuat naik di Instagram.

Terdahulu, Amyza menafikan dakwaan dia menghina netizen tetapi berang dengan ‘troopers’ seorang selebriti selebriti yang didakwa telah mengrekrut netizen untuk menyerang para artis ketika siaran langsung pihak SENIMAN yang berbicara mengenai bantuan khusus artis.


PU Riz Positif COVID-19, Pernah Solat Di Masjid Jamek Sri Petaling

Pencetus Ummah (PU) Riz atau nama sebenarnya Muhammad Haris Mohd Ismail disahkan positif wabak COVID-19 selepas mengalami demam panas sejak tiga hari lalu. Menurut PU Riz dia menjalani ujian saringan di Pusat Perubatan Universiti Malaya (PPUM) hari ini.

PU Riz berkata dia redha mendapat perkhabaran tersebut dan menganggap ianya ujian daripada Allah. Katanya lagi, ambulans dari PPUM akan datang ke rumahnya dan dia ditempatkan di sana untuk rawatan lanjut.

“Saya demam sejak tiga hari lalu. Jadi, semalam saya pergi buat pemeriksaan di PPUM. Apabila dihubungi tadi, hasil ujian saya positif Covid-19.

“Saya reda dengan berita ini. Saya anggap ia adalah ujian Allah SWT. Kalau kita menjaga kesihatan sekali pun, tapi kalau Allah nak datangkan sakit juga, memang tak boleh elak.

“Apa pun, saya mengharapkan doa daripada semua semoga cepat sembuh dan bebas daripada wabak ini,” katanya kepada Harian Metro.

PU Riz berkata sepanjang tempoh Perintah Kawalan Pergerakan (PKP) dilaksanakan dia hanya berada di rumah, namun dia pernah mengunjungi Masjid Jamek Seri Petaling sebelum ianya ditutup kerana penyebaran wabak tersebut.

“Sepanjang PKP, kalau keluar rumah pun pergi barang keperluan saja. Cuma, rumah saya betul-betul berada di hadapan Masjid Jamek Seri Petaling. Saya juga kerap sembahyang di situ sebelum masjid itu ditutup akibat wabak ini,” katanya.


Wawa Zainal Mahu Tambah 2 Anak Lagi Sebelum Umur 30

Baru berusia 28 tahun dan sudah mempunyai tiga orang anak yang comel-comel belaka, nampaknya Wawa Zainal sudah memberi ‘hint’ kepada suaminya, Aeril Zafrel untuk menambah cahaya mata lagi.

Menerusi perkongsian di Instagram, Wawa memberitahu dia mahu menambah dua lagi anak sebelum usianya mencecah 30 tahun dan akan menutup ‘kilang’.  Wawa turut bertanyakan pengikut-pengikutnya usia mereka dan kini sudah memiliki berapa orang anak.

Diruangan komen, rata-rata netizen mengatakan Wawa sangat beruntung sudah memiliki ramai anak di usia muda selain mendoakan agar Wawa dapat mengecapi impiannya itu. Dalam pada itu, ada yang berseloroh mengharapkan agar pasangan itu dikurniakan cahaya mata kembar.

Seronok sebenarnya ada anak ramai, memang riuh rumah nanti. Wawa dan Aeril mendirikan rumah tangga pada 2013 dan dikurniakan tiga orang cahaya mata iaitu Ahmad Fakhruddin Attar, 6 tahun, Hayla Maghfirahtul Adzkiya, 4 tahun dan Ayya Sofea, 4 bulan.


Semakin Berisi, Elly Mazlein Kini Hamil?

Baru sahaja tiga bulan bergelar isteri kepada Cikgu Azlan, pelakon dan penyanyi Elly Mazlein dihujani pertanyaan daripada netizen sama ada dirinya sedang hamil berikutan badannya yang kelihatan berisi.

Bagaimanapun, menerusi perkongsian video di laman YouTube miliknya, Elly berkata badannya semakin berisi kerana sangat bahagia disamping suami dan anaknya. Menurut Elly, dia bersedia berkongsikan berita gembira itu apabila sampai waktunya nanti.

“Buat masa sekarang, badan saya naik sebab saya sangat bahagia dengan suami, anak dan keluarga.

“Insya-Allah, kalau betul saya mengandung, jangan risau saya akan beritahu semua khabar berita gembira ini,” katanya.

Menerusi video itu, Elly turut bertanyakan mengenai spekulasi itu kepada suaminya, Mohamad Azlan Che Noh yang berkata biarlah perkara itu menjadi rahsia terlebih dahulu.

“Rahsia. Tak boleh beritahu lagi. Nanti tunggu berita selanjutnya. Kalau ada yang baik, kita akan beritahu,” katanya.

Dalam pada itu, Elly sempat berseloroh mengatakan dirinya tidak sabar memiliki cahaya mata bersama suaminya itu.

Elly dan Azlan diijabkabulkan pada 18 Januari lalu. Menerusi perkahwinan terdahulu, Elly memiliki cahaya mata perempuan, Putri Sara Sefhia Azmi yang kini berusia tiga tahun.


Petisyen Gugur Vivy Yusof Sebagai Ahli Lembaga Pengarah UiTM Dipadam

Minggu lalu hangat diperkatakan mengenai usahawan Vivy Yusof yang dikecam teruk susulan kenyataannya yang didakwa menghina golongan B40 dan M40. Malah, satu petisyen turut diwujudkan menuntut pengasas tudung itu meletakkan jawatan sebagai ahli lembaga pengarah UiTM.

Difahamkan, petisyen tersebut mendapat sambutan hangat daripada netizen dan dikatakan 230,000 menandatangani serta bersetuju dengan cadangan berkenaan. Bagaimanapun, difahamkan hari ini petisyen terebut telah dipadamkan,

Perkara itu diumumkan pengguna media sosial dikenali sebagai Mazril Mazlan yang juga pelancar petisyen tersebut. Pengguna itu berkata dia membuat keputusan untuk memadam petisyen tersebut kerana ianya telah mencapai target dan selesai.

Terdahulu, Vivy membuat permohonan kepada semua pihak yang tersinggung dengan apa yang terjadi. Vivy turut terkilan dengan pihak yang memulakan petisyen untuk beliau digugurkan dari jawatan Ahli Lembaga Pengarah UiTM dan menganggap tindakan itu sebagai keterlaluan dan kejam.

Vivy Yusof juga berkata beliau akan menyaman individu yang memulakan fitnah tersebut dan individu yang memulakan petisyen untuk mempertahakan dirinya dari layanan tidak adil dari rakyat Malaysia ekoran kontroversi yang berlaku.


Ali Puteh Dikecam Komen Kerja Amal Man Raja Lawak

Baru-baru ini tindakan Man Raja Lawak menderma sebahagian wang kemenangannya sebanyak RM50,000 kepada mereka yang memerlukan ketika menghadapi krisis COVID-19 menjadi perhatian umum dan dipuji netizen.

Difahamkan, wang bantuan tersebut sudah pun habis disalurkan kepada mereka yang memerlukan dan Man turut memohon agar mereka yang mendapat bantuan berkenaan menggunakan wang yang diberikan dengan sebaik mungkin.

Menerusi Facebook miliknya, Man turut meminta agar tindakannya memberikan sumbangan itu tidak dipuji melambung kerana bimbang perbuatannya itu hanya nampak mulia disisi manusia tetapi sia-sia disisi Allah.

Perkongsian Man itu menjadi perhatian ramai apabila Ali Puteh dilihat meninggalkan komen memberi pesanan dan nasihat kepada Man agar selepas ini eloklah jika dirahsiakan atau tidak dihebahkan segala amal kebajikan yang dilakukan.

Bagaimanapun, komen Ali Puteh itu sekaligus menimbulkan rasa kurang senang di kalangan netizen sehingga tercetus perbalahan di antara pelawak tersebut dengan pengikut Man Raja Lawak.

Tidak hanya berdiam diri, Ali dilihat mempertahankan dirinya dan membalas kecaman netizen sekaligus membuatkan dia terus dihentam teruk. Mungkin tidak tahan dengan kecaman dan kritikan dari netizen, komen tersebut telah pun dipadamkan.

Nampaknya Ali Puteh perlu lebih berhati-hati sebelum memberikan komen selepas ini kerana mungkin ramai netizen masih belum ‘move on’ dengan isu sikapnya terhadap kakak iparnya sebelum ini. Apa pun kita fikir baik-baik sahaja, mungkin Ali Puteh hanya sekadar memberi nasihat kepada rakannya itu.


Fazura Diam-Diam Sumbang Dana Untuk Kerja Amal Zarina Anjoulie

Sedang hangat apabila ramai netizen membuat gerakan mahu memboikot beberapa artis susulan isu meminta dana khas untuk penggiat seni, namun masih ada selebriti lain yang tampil memberi sumbangan ketika tempoh PKP ini namun tidak didedahkan kepada umum.

Umum mengetahui, Zarina Anjoulie sedang sibuk memberikan sumbangan kepada mereka yang memerlukan di luar sana. Bagaimanapun, Zarina tidak menyangka misi amalnya itu mendapat bantuan daripada pelakon cantik, Nur Fazura yang tampil memberikan sumbangan.

BACA: Tangan Melecur Kena Minyak Panas, Fattah Amin Larang Fazura Masak

Menurut Zarina, selama ini tiada seorang artis datang menyumbang dana kepadanya dan Fazura adalah artis pertama yang berbuat demikian dan jumlah sumbangan yang diberikan sangat mengejutkan.

muka anju cam kuda tenat dalam video ni jgn bahan aku ??? anyway @missfazura tq so ao much allah sahaja boleh membalas jasa mu n ABG ORAITS BURGER TMN SEMARAK i love u bang tq !!!!

A post shared by  Zarina Anjoulie (@anjoulielavocah1) on Apr 4, 2020 at 1:25am PDT

Malah, Zarina berkata pertolongan yang diberikan oleh Fazura tepat pada masanya kerana ketika itu kad kredit sudah melebihi had kerana membeli barangan keperluan untuk misi bantuan.

Zarina bagaimanapun enggan mendedahkan jumlah wang disalurkan Fazura, namun apa yang boleh diberitahu jumlah tersbeut cukup untuk mampu membeli barangan keperluan yang lengkap dan penting untuk disalurkan kepada keluarga memerlukan.


Adibah Noor Selar Netizen Gelar Artis Bodoh, Tiada Maruah

Terkilan dengan kenyataan seorang netizen yang melabelkan artis di Malaysia tidak berkualiti dan tiada maruah, Adibah Noor bertindak menyelar tindakan individu berkenaan yang disifatkan sangat melampau.

Menurut Adibah, sekiranya netizen tersebut berfikiran sedemikian maka selepas ini tidak perlulah berurusan dengan golongan artis sekiranya memerlukan bantuan mereka atau derma di masa akan datang.

BACA: Adibah Noor Kecam Erra Fazira ‘Body Shaming’ Peserta ICSYV Malaysia?

Menerusi status yang dikongsikan oleh Adibah, netizen berkenaan meluahkan rasa menyampah dengan artis Malaysia serta mengkritik drama di Malaysia tidak berkualiti serta menyifatkan artis tanah air semuanya bodoh.

Perkongsian Adibah itu mendapat pelbagai reaksi daripada netizen yang meminta supaya Adibah bersabar dan tidak mengendahkan kenyataan individu tersebut. Kata netizen lagi, ramai artis sekarang dibenci tetapi ramai yang menyayangi Adibah Noor.

Baru sahaja reda ‘peperangan’ antara beberapa artis dan netizen susulan isu meminta dana khas untuk penggiat seni. Diharap netizen pun janganlah asyik nak menghentam para artis sahaja, banyak lagi isu perlu diberi perhatian.


Amelina Dedah Ditinggal Sehelai Sepinggang Selepas Cerai

Hampir lima tahun merahsiakan status dirinya, penyanyi dangdut popular, Amelina akhirnya berkongsi kisah perceraiannya dan mengakui sudah berpisah dengan suami, Reduan Mahamood, sejak Jun 2016 selepas 17 tahun berumah tangga.

Menerusi perkongsian di Instagram, Amelina bersyukur peguamnya memudahkan urusan perceraian tanpa sebarang kekecohan. Amelina turut berterima kasih kepada Liza iaitu isteri penyanyi, Ajai, yang banyak membantu sepanjang proses itu.

“Ramai tidak tahu bila saya bercerai. Memang saya meminta pada peguam untuk tidak menghebahkan berita ini. Alhamdulillah, peguam saya sangat membantu. Pejam celik, kes cerai saya sudah selesai. Saya tidak sangka secepat itu, mungkin disebabkan doa saya sebagai insan teraniaya.

“Iyalah, perceraian bukanlah suatu perkongsian yang menggembirakan. Berita ini boleh membuatkan kita sedih, apatah lagi apabila ibu tunggal dipandang rendah,” katanya.

THROWBACK sikit, ramai yg nak tahu bila tarikh perkahwinan kaklong dan bila kaklong berstatus Janda Anak Enam ni atau ramai yg gelarkan kan kaklong JA6 ?. Sebab perceraian kaklong tidak kecoh kerana lawyer kaklong menguruskan dgn baik iaitu @rizz2612 bagi kaklong dia yg sgt terbaik dlm.mengendalikan kes kaklong.. dan masa tu kaklong dibantu oleh kakak comel saya @mrsajai75 dan adik kaklong @mr.joe77 dan juga mak kaklong serta adik bongsu kaklong yg sentiasa disisi. Terima kasih tidak terhingga kepada pihak mahkamah tinggi syariah seremban sgt2 membantu kaklong pada masa itu.? Kaklong berkahwin 26hb April 1999 dan perkahwinan kaklong berakhir 29hb June 2016. Pejam celik pejam celik dah 5 tahun sudah kaklong single dan bergelar ibu tunggal. Awalnya kaklong rasa kemurungan , amat sedih dan hilang keyakinan diri. Adakah kaklong mampu dlm usia yg senja ni menanggung dan mencari rezeki untuk 6 org ank2 yg sedang membesar. Tetapi kaklong ingat dan yakin satu adalah golongan ibu tunggal ni sangat di pandang tinggi dlm masyarakat dan agama. BUKTI nya kaklong sentiasa disayangi dan apa yg kaklong buat tuk mencari rezeki sentiasa mudah dan di permudahkan. Yang penting kena pandai jaga diri..sedar diri sedar ruang..always humble..jangan berhasad dengki malah beri aura positif pada orang sekeliling…bahagiakan org yg menyayangi kita… dan kita kena yg yakin kita di dlm golongan yg sentiasa dilindungan ALLAH. YANG BAIK DIJADIKA TAULADAN YG BURUK JADIKAN SEMPADAN. SEMOGA ALLAH MEMPERMUDAHKAN URUSAN KAKLONG DAN KELUARGA. AMIN… #stayhome

A post shared by  AMELINA AMIR (@amelinaamirsharipuddin) on Apr 3, 2020 at 3:41pm PDT

Amelina berkongsikan, lima tahun yang diharungi sebagai ibu tunggal bukanlah mudah. Amelina mengamalkan budaya berjimat cermat untuk membesarkan semua anak-anaknya, apatah lagi dia bercerai tanpa mempunyai sebarang harta dan hanya sehelai sepinggang.

“Tipulah saya tak bersedih dengan keadaan saya. Jujurnya selepas bercerai, saya rasa dugaan hidup saya amat berat apabila kembali kepada ‘sifar’. Saya bercerai tanpa ada harta, sehelai sepinggang dengan anak-anak semua di bawah jagaan saya. Ketika itu, semuanya masih bersekolah.

“Apa yang paling saya risau adalah anak-anak. Bolehkah saya menyara anak-anak dalam usia saya yang lanjut ini. Dahulu, 20 tahun lalu, iyalah saya kaya-raya. Tetapi selepas 15 tahun menyepi daripada dunia seni, saya tiada satu sen pun.

“Tapi, Alhamdulillah, Allah Maha Mengetahui. Dengan doa yang tidak putus saya panjatkan kepada Allah, semuanya dipermudahkan dan rezeki kami sentiasa ada,” katanya.

Amelina berkahwin dengan Reduan pada 26 April 1999 dan bercerai pada 29 Jun 2016. Hasil perkahwinannya dengan Reduan, pasangan itu dikurniakan enam orang cahaya mata.


"Jantung Berdegup Laju, Anxiety Selepas Minum Kopi Dalgona"

Sebut sahaja Dalgona coffee pasti ramai sudah mencuba minuman kopi ini yang sedang tular di media sosial. Turut tidak ketinggalan Betty Rahmad yang baru saja mencuba minuman tersebut dan menceritakan pengalamannya.

Menurut Betty, kerana terjebak dengan minuman viral itu beliau berasa hyper sehingga jantung berdenyut laju. Kemudian beliau mula diserang anxiety sehingga banyak berfikir perkara yang bukan-bukan.

“Terpengaruh dengan social media punya pasal haritu terjebak dengan Dalgona coffee. Siapa yang belum try dan tak biasa dengan coffee please read this. Nak share experience saya haritu lepas minum air viral ni”

“Mula-mula hyper lepas tu jantung laju. Bila jantung dah laju macam-macam benda negative dalam kepala dengan situation dunia sekarang. Pastu malam susah nak tidur, paranoid sampai rasa ada anxiety,” katanya.

Jelas Betty lagi, beliau pada awalnya menyangka terlalu banyak berfikir mula sedar minuman viral itu punya kesan sampingan apabila membaca keratan artikel mengenai individu yang mengalami keadaan yang hampir sama dengannya.

Apapun yang dicuba tidak kiralah minuman atau makanan haruslah diambil secara sederhana. Tidak dinafikan minuman ini mempunyai kandungan kafein dan gula yang tinggi jadi haruslah berhati-hati. (rtky/w)


Nabila Huda Berazam Baca Al-Quran Setiap Hari Ketika PKP

Masih ada sepuluh hari lagi Perintah Kawalan Pergerakan (PKP), Nabila Huda memilih untuk mengisi masa terluang dengan membaca Al-Quran yang diberikan oleh bapanya, Amy Search. Abil turut mengajak peminatnya sama-sama membaca Al-Quran seperti yang dilakukannya.

Menurut Abil, dari duduk melepak dirumah sepanjang tempoh PKP ini, adalah lebih baik jika kita membaca Al-Quran setiap hari. Abil berkata meskipun bacaannya tidak begitu lancar kerana sudah lama tidak mengaji, namun dia percaya mampu perbaiki bacaannya.

Abil berkata dia belajar mengaji daripada neneknya semasak kecil dan mendedahkan dia sudahpun khatam al-Quran sebanyak 3 kali.

Sweetest gift ever siap dapat autograph tau..Jangan jealous guys!!! Haha..Thank you papa and mummy..?

A post shared by  Nabila Huda (@kupu_kupu) on Mar 27, 2020 at 8:31pm PDT

“Satu hari kita baca satu muka surat mana tahu lama-lama khatam. Daripada kita duduk lepak tak buat apa baik kita baca sama-sama mana tahu kita duduk rumah ni sampai raya.”

“Saya belajar mengaji daripada nenek iaitu ibu kepada penyanyi Amy Search semasa kecil, dulu dia guru mengaji. Jadi saya mengaji setiap hari dengan nenek dan sudah berjaya khatam sebanyak tiga kali.”

Sebelum ini Nabila berkongsikan di Instagramnya bahawa bapa dan ibu tirinya telah menghadiahkan senaskah al-Quran bersempena dengan hari lahirnya yang disambut penghujung Mac lalu.

Dalam pada itu, rata-rata peminat menyokong usaha Nabila itu selain mengisi aktiviti kerohanian sepanjang PKP. Malah, ramai yang mendoakan agar pelakon itu terus istiqamah dalam untuk membaca Al-Quran setiap hari.


"Jangan Fitnah Saya Lafaz Cerai Kepada Isteri"

Pergolakkan rumah tangga Datuk Aliff Syukri berterusan apabila sesetengah pihak seolah menyalahkan beliau. Mengulas mengenai hal itu, Aliff menafikan beliau melafazkan cerai terhadap isterinya, Datin Seri Nur Shahida.

BACA: “Cari Pengganti? Tak Fikir Lagi Sebab Yang Ada Ni Pun Baik”

Jawapan itu diberikan Aliff ketika ruangan soal jawab di Instagram Storynya apabila diajukan soalan dari netizen. Jelasnya lagi, Aliff meminta agar netizen tidak menabur fitnah dalam hal berkenaan.

“Tolong jangan menabur fitnah. Saya tidak pernah berbuat demikian (lafaz cerai). Namun, saya akan ikut segala peraturan yang sudah termaktub seperti apa yang difailkan”

Bagaimanapun dalam masa sama, netizen memuji sikap Aliff yang semakin matang menghadapi kecaman netizen. Menurut Aliff, beliau sudah lali dengan hinaan netizen dan enggan mahu berperangai gila-gila lagi.

“Bukan semakin matang tapi sampai satu tahap saya dah lali dengan hinaan masyarakat. Saya nak bahagia saja dan tidak mahu berperangai gila-gila lagi,” jelasnya kepada Harian Metro. (rtky/w)


Hana Azraa Sahkan Sudah Berpisah Dengan PU Abu

Sebelum ini kemelut rumah tangga Pencetus Ummah (PU) Abu Sufyan menjadi bualan ramai apabila Hana Azraa mendedahkan pendakwah muda itu berlaku curang serta mendedahkan foto seorang wanita yang didakwa sebagai skandalnya.

Terbaru, Hana mendedahkan dia dan PU Abu sudah pun bercerai. Tidak mahu lagi ada pihak membuat spekulasi mengenai hubungannya bersama PU Abu, Hana memberikan penjelasan mengenai status rumah tangganya di Instagram.

BACA: Hana Azraa Sudah Jemu & Muak, Bakal Bercerai Dengan PU Abu

Hana berkata mereka bukan lagi suami isteri dan tidak mempunyai apa-apa hubungan lagi. Jelasnya lagi, jika PU Abu mengatakan mereka masih lagi suami isteri dia sendiri tidak pasti mengapa bekas suaminya berbuat demikian.

Dalam pada itu, Hana juga meminta orang ramai untuk berhenti bertanyakan tentang hubungan bekas suaminya itu dengan mana-mana wanita lain dan menyarankan untuk bertanya perkara itu secara terus kepada PU Abu.

Hana dan PU Abu mendirikan rumah tangga pada Mei tahun lalu dan dikurniakan cahaya mata bernama Muhammad Uwais Al-Mateen pada 1 Februari.


Zarina Anjoulie Minta Maaf Pada Sharifah Sakinah, Fizo Omar

Selepas Sharifah Sakinah membuat permohonan maaf secara terbuka di Instagram miliknya berhubung salah faham antara mereka sebelum ini, kali ini giliran Zarina Anjoulie tampil melakukan perkara yang sama.

Menerusi video dikongsikan di Instagram, Zarina yang lebih mesra dipanggil Anju memohon maaf kepada Sharifah Sakinah dan seorang lagi pelakon iaitu Fizo Omar. Menurut Anju, Sakinah sudah pun menghantar mesej peribadi kepadanya untuk memohon maaf.

BACA: “Apa Yang Takut Sangat Bila Saya Bersuara? Mereka Lagi Popular”

“Semalam Sakinah buat video minta maaf, benda pun dah jadi. Kita pun dulu kawan, tak perlu gaduh, berbalas-balas. Jadi, Anju pun nak minta maaf pada Sakinah.

“Dia pun dah DM saya minta maaf tapi masih ramai yang kecam kata dia tak ikhlas. Sebenarnya ikhlas atau tidak antara dia dengan Allah. Anju tak kisah la, dia dah minta maaf pun,” katanya.

Malah, Anju berkata dia tidak malu untuk memohon maaf kepada Fizo serta mengakui kesilapannya yang telah melemparkan kata-kata negatif terhadap pelakon itu. Anju berkata ketika itu dirinya dalam keadaan beremosi.

“Lagi satu dengan Fizo Omar. Memang betul Anju ada sebut nama dia, di sini Anju nak minta maaf pada Fizo. Untuk Anju, tak ada rasa malu nak minta maaf sebab mak bapa Anju cakap kalau salah kena minta maaf.

“Kalau aku boleh maki orang, buat apa aku nak malu minta maaf dekat orang itu. Memang betul aku ada sebut nama dia dalam video sebelum ini kerana terlalu ikutkan perasaan,” katanya.

Dalam pada itu, Anju berkata dia akan tetap meneruskan tindakan undang-undang terhadap terhadap tiga orang artis yang didakwa atas dakwaan memfitnahnya. Bagaimanapun, Anju tidak menyebut siapakan artis berkenaan.


Nikmati Pra-tempahan Gadjet Canggih Siri Huawei P40 Dan Banyak Lagi Bermula Hari Ini

Baru-baru ini HUAWEI telah melancarkan alat peranti pintar yang memberi tumpuan kepada tekologinya yang luar biasa di Malaysia. Antaranya, telefon bimbit pintar Siri P40 yang masih terunggul dari segi fotograpfi dan perhubungan.

HUAWEI Siri P40, ini memberi gambaran yang paling menarik dan terbaik dari segi fotografi, sekaligus menjadikan peranti sambungan HUAWEI Siri P40 ini pada tahap yang paling tinggi dan laju.

Mengekalkan kerjasama dengan Leica Huawei Siri P40 tampil dengan tiga kamera Ultra Vision, manakala HUAWIE P40 Pro dengan quad camre leica. Masing-masing dijual dengan harga yang mampu miliki iaitu berharga RM2,799 (P40) dan RM3,899 (P40 Pro).

Tersedia di Malaysia dan Brunei, siri telefon pintar utama terbaru oleh HUAWEI ini boleh didapati dalam empat pilihan warna iaitu Deep Sea Blue, Blush Gold, dan Silver Frost.

Lebih menarik lagi, HUAWEI Siri P40 yang dihadiri dengan sensor ultra vision ini membolehkan telefon pintar ini mengambil gambar dalam resolusi tinggi walaupun dalam keadaan cahaya yang rendah.

Bagi anda yang ingin melakukan pre-order bermula hari ini bakal mendapat pulangan hadiah lumayan sehingga RM1,300. Ini termasuklah Freebuds 3, 50GB cloud storage, 1tahun waranti tambahan, 1 bulan pelindungan screen, percuma 3 bulan untuk melanggan video menarik oleh HUAWEI, wireless charging case (P40), and wireless car supercharge (P40 Pro).

HUAWEI juga melancarkan MatePad Pro dengan nisbah badan yang tertinggi di dunia. Hadir dengan bentuk lanskap yang menawan HUAWEI MatePad Pro ini hanya berharga di RM2,399 (8GB RAM + 256GB ROM + edisi WiFi).

Hadir dengan warna yang bergaya iaitu Midnight Grey dan Pearl White membolehkan anda untuk membuat pre order sekarang.

Setiap pre order yang dilaukan anda layak mendapat hadiah percuma bernilai MYR1,000, termasuk papan kekunci, M-Pen, dan langganan percuma HUAWEI selama 3 bulan.

Pengguna Siri P40 dan MatePad Pro boleh memperoleh ganjaran sehingga RM2,381 daripada pusat ahli mereka.

Tidak hanya menitik beratkan kepada alat gadjet semata-mata. HUAWEI juga mementingkan gaya hidup aktif dengan melancarkan HUAWEI Watch GT 2e.

HUAWEI Watch GT 2e adalah aksesori bergaya untuk generasi muda yang dilengkapi dengan 100 mod latihan dan ciri penjejakan kesihatan yang ditingkatkan. Hayat beteri Watch GT 2e mampu bertahan selama 2 minggu.

Bakal berada dipasaran tidak lama lagi, HUAWEI GT 2e yang berharga RM599 ini hadir dalam dua pilihan warna Mint Green dan Graphite Black. Pra pesanan sekarang dan dapatkan tali percuma bernilai RM68.

Bagi anda peminat setia keluaran HUAWEI bermula hari ini anda boleh lakukan pre order di laman rasmi HUAWEI atau pun di Lazada bagi kesemua keluaran terbaru HUAWEI bermula pada jam 10.08 pagi, dan penghantaran akan bermula dari 11 April dan seterusnya.

Tidak ketinggalan anda juga boleh menikmati HUAWEI’s AppGallery yang kini mengandungi lebih daripada 90% aplikasi yang paling kerap digunakan oleh rakyat Malaysia, seperti Facebook, WhatsApp, WeChat, Netflix, Instagram, TikTok, Lazada, dan banyak lagi.

HUAWEI’s AppGallery salah satu aplikasi yang paling selamat, kerana ia diperkuat dengan empat lapisan perlindungan yang telah disahkan oleh piawaian industri tertinggi.

HUAWEI juga memberi perhatian penuh kepada pengikutnya sepanjang tempoh Perintah Kawalan Pergerakkan (PKP) ini dengan menawarkan akses premium percuma 3 bulan kepada semua siri P40 dan pengguna MatePad Pro. Bukan itu sahaja, semua pengguna HUAWEI yang sedia ada di Malaysia juga boleh menikmati akses premium percuma selama 1 bulan dalam tempoh PKP.

HUAWEI Care 2020 merangkumi tiga perkhidmatan selepas jualan untuk kemudahan pelanggan iaitu:

• Perkhidmatan Sehenti Luar Biasa yang mana HUAWEI menawarkan perkhidmatan pembaikan selama satu jam untuk pengguna HUAWEI.
• Perkhidmatan Nilai Tambah kepada rakyat Malaysia dalam bentuk sekali penggantian skrin, jaminan selama setahun dan program Hari Perkhidmatan HUAWEI bulanan, yang merangkumi perkhidmatan profesional untuk perusahaan.
• O2O, yang juga dikenali sebagai perkhidmatan dalam talian ke luar talian dengan menyediakan khidmat pengambilan dan penghantaran berasaskan AI, yang membolehkan pelanggan membuat pembelian atau mendapatkan peranti mereka dibaiki tanpa perlu keluar dari rumah.

Kedah
–Amanjaya Mall
–Alor Setar Mall
–Landmark Central Shopping
–No 50, Persiaran Mutiara
–Central Square
–Aman Central

Pulau Pinang
–Plaza Gurney
–Sunway Carnival Mall
–Queensbay Mall
–L3-15, Terminal Pengangkutan Penang Sentral
–Aeon Mall Bukit Mertajam
–Gurney Paragon Mall
–Prangin Mall
–Kompleks Bukit Jambul
–Sunway Perdana
–2-11, Second Floor, No 182, Jalan Magazine
–Kompleks Megamall Penang Jmb

Perak
–Aeon Mall Kinta City
–Ipoh Parade
–Angsana Mall
–Taiping Mall
–Taiping Sentral
–No 58, Jalan Chong Ah Peng
–137, Pusat Perniagaan Manjung
–Selangor Subang Parade
–Sunway Pyramid
–1 Utama Shopping Centre
–Paradigm Mall Kl
–Sungai Buloh Mall
–Mines Shopping Fair
–Aeon Rawang Shopping Centre

Selangor
–Rawang Walk
–Plaza Metro Kajang
–The Starling
–IoI Mall
–Central I-City
–Selayang Mall
–No.69, Jalan Ss15/4b
–Jalan Avenue 1a, Bandar Kajang
–3 Damansara Mall
–The Summit Usj
–Digital Mall
–Aeon Bukit Raja Shopping Centre
–Klang Parade
–90, Lebuh Tapah, Off Jalan Goh Hock Huat
–Aeon Bukit Tinggi Shopping Centre
–Aeon Taman Maluri Shopping Centre

Kuala Lumpur
–Kompleks Sogo
–Kl Eco City Mall
–L2-42, Jalan Manis 6
–Eko Cheras Mall
–Mid Valley City
–13-G, 3rd Mile Square 151
–Menara PGRM Tower 1
–Nu Sentral Mall
–Pandan Capital Shopping Complex
–Wangsa Walk Mall
–Melawati Mall
–Low Yat Plaza-1st Floor
–Setapak Central
–Pavilion Kuala Lumpur
–Low Yat Plaza-G Floor
–Sunway Velocity Mall
–Berjaya Times Square
–Alamanda Shopping Centre
–Pertama Complex
–Suria KLCC
–My Town Shopping Centre
–The Garden Mall
–IoI City Mall

Johor
–The Mall Midvalley Southkey
–Sutera Mall
–No 44, Jalan Sisi
–Giant Hypermarket Plentong
–Aeon Bukit Indah Shopping Centre
–Aeon Mall Kulaijaya
–Aeon Permas Jaya
–Aeon Dato Onn
–Ksl City
–Today Market
–City Square
–R&F Mall
–Holiday Plaza
–Kluang Parade
–No.39, Jalan Molek 1/5a
–Aeon Tebrau City
–Toppen Shopping Centre
–Paradigm Mall JB, 3f-47
–Paradigm Mall JB, 3f-06
–Kluang Mall
–Batu Pahat Mall
–No.12, Jalan Persiaran Flora Utama

Pahang
–B12, Ground Floor, Jalan Haji Ahmad 10
–Kuantan City Mall
–Kuantan Parade

Kelantan
–KB Mall
–Aeon Mall Kelantan
–Lot 490 & Lot 492 , Seksyen 13 , Jalan Sultan Ibrahim

Sabah
–Financial Park Labuan Complex
–Yuk Yin Shopping Complex
–Imago Shopping Mall
–Fajar Centre
–Centre Point Sabah
–1Borneo Hypermall
–Kompleks Karamunsing
–Suria Sabah Shopping Mall
–Harbour Mall Sandakan

Sarawak
–Aeon Mall Kuching Central
–The Spring Shopping Mall
–The Spring Bintulu
–Viva City Megamall
–CityONE Megamall
–Parkcity Mall
–Bintang Megamall
–Star Mega Mall


“Cari Pengganti? Tak Fikir Lagi Sebab Yang Ada Ni Pun Baik”

Kemelut rumah tangga usahawan kosmeti, Datuk Seri Aliff Syukri kembali hangat diperkatakan apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Bagaimanapun, Aliff enggan mengulas mengenai perkara itu berikutan tuntutan cerai berkenaan dibuat oleh isterinya. Ujarnya lagi, dia akui turut terkejut dengan perkara itu.

BACA: Aliff Syukri Dedah Surat Tuntutan Cerai, Muat Naik Status Sedih

“Fail cerai? Soalan itu ramai yang tanya dan tak sangka viral, bukan saya yang viralkan! Saya rasa soalan ini tak patut ditanya sebab bukan saya yang tuntut dan failkan. Ya! Saya terkejut tapi doakan yang baik-baik. Hati dan perasaan tak boleh dipaksa.

“Merajuk? Tak merajuklah..berbeza merajuk dengan tawar hati, saya rasa cukuplah, saya pun tak nak mengata orang,” katanya menerusi Insta Story.

Menjawab beberapa soalan daripada pengikutnya, Aliff berkata meskipun tinggal berjauhan dengan isteri namun dia masih bertemu dengan anak-anak. Ditanya adakah dia akan mencari pengganti, Aliff berkata dia tidak terfikir lagi ke arah itu.

“Saya tak nak klarifikasi hubungan kami tapi apa yang boleh saya beritahu saya bahagia dengan apa yang dilalui, tak perlu nak kutuk sesiapa. Saya selalu balik jumpa anak dua minggu tiga kali cuba tak update di Instagram.

“Cari pengganti? Saya tak fikir lagi sebab yang ada ni pun baik..kalau nak sebagai kawan bolehlah tapi untuk lebih-lebih sementara ini tak kot..fokus bisnes,” katanya.

Terdahulu,sumber terdekat usahawan itu memberitahu, kes perbicaraan perceraian mereka bakal didengar semula selepas tamat Perintah Kawalan Pergerakan (PKP).

Dalam masa sama, Jawatankuasa Pendamai (JKP) yang dilantik mahkamah gagal menemui penyelesaian dan difahamkan pasangan itu sudah tidak tinggal sebumbung sejak beberapa bulan lalu.


Doktor Tak Izin, Fasha Sandha Tetap Gigih Berpuasa

Meskipun usia kandungan sudah pun mencecah enam bulan, namun ianya tidak menjadi penghalang untuk Fasha Sandha berpuasa. Menurutnya, ramai netizen bimbang dengan keputusannya itu, namun dia bersyukur masih gagah untuk berpuasa.

“Diakui, ada ramai yang menghantar mesej langsung (DM) bertanya saya kuat ke berpuasa ketika hamil. Alhamdulilah, saya masih kuat.

“Sudah lima kali saya berpuasa sejak Perintah Kawalan Pergerakan (PKP) dikuat kuasa pada 18 Mac lalu. Saya ambil ruang duduk di rumah untuk berpuasa sunat dan ganti,” katanya.

Fasha berkata, pada awalnya doktor tidak mengizinkannya untuk berpuasa kerana bimbang kemungkinan berlaku dehidrasi namun dia perlu lebih berhati-hati. Fasha meluahkan rasa syukur suaminya memberikan sokongan dan turut saama berpuasa.

“Saya pula pernah mempunyai sejarah keguguran sebelum ini. Jadi, saya kena lebih berhati-hati. Makan makanan tambahan, ubat dan vitamin semua kena ikut waktu yang ditetapkan,” kongsinya.

“Suami izinkan saya berpuasa dengan syarat melakukannya secara berselang seli. Ikutkan nak puasa berturut-turut. Tetapi, tak mengapalah saya kena ikut juga nasihat Aidil,” kongsinya lagi.

Dalam pada itu, Fasha berkata dia seronok dapat berpuasa ketika tempoh Perintah Kawalan Pergerakan ini, selain dapat meluangkan masa dengan keluarga, dia dapat menjaga pemakanan dan mengawal percakapan.


Faizal Tahir Cari 100 Keluarga Untuk Sumbang Barangan Dapur

Tidak dinafikan ramai rakyat yang terjejas susulan Perintah Kawalan Pergerakan (PKP) kerana tidak boleh keluar bekerja seperti biasa untuk mencari pendapatan bagi menampung pendapatan harian mereka sekeluarga.

Terkesan dengan kesusahan yang sedang dihadapi kebanyakan rakyat Malaysia, Faizal Tahir bersama organisasi komuniti I Am Faith Men mencari 100 keluarga atau sesiapa sahaja yang memerlukan bantuan membeli keperluan harian.

Berita baik itu dikongsikan oleh Faizal menerusi satu video di Instagram miliknya. Faizal berkata mana-mana keluarga atau sesiapa yang terjejas pendapatan sepanjang PKP ini boleh menghantar butiran di nombor telefon yang disebut.

Yawh heads up guys! Saya dan @iamfaithmen sedang berusaha membantu 100 buah keluarga atau sesiapa sahaja yang SANGAT memerlukan bantuan untuk membeli barang dapur. For more info please watch the video ??. Stay safe n stay strong Malaysia! ?????? #covid_19 #stayhome

A post shared by  FT (@faizal_tahir) on Mar 30, 2020 at 5:08am PDT

Di ruangan komen rata-rata netizen memuji tindakan penyanyi itu yang turut tampil membantu mereka yang memerlukan, malah ada yang turut bertanya cara-cara ingin membantu mereka yang berada dalam kesusahan.


Anak Rakam Aktiviti Harian, Rumah Mewah Azhar Sulaiman Jadi Perhatian

Siapa yang tidak kenal dengan pelakon Azhar Sulaiman yang dahulu pernah menjadi kegilaan dan pujaan ramai gadis-gadis. Aktor ini bukan calang-calang orang kerana dia juga merupakan seorang arkitek.

Pasti ramai tahu Azhar mempunyai seorang anak gadis iaitu Kasih Iris Leona  yang bukan sahaja cantik malah seorang yang pintar apabila berjaya mendapat 7A dalam peperiksaan SPM. Baru-baru ini, Iris mencuri perhatian netizen apabila berkongsi suasana kuarantin di dalam kawasan rumahnya.

Namun apa yang menjadi bualan hangat netizen adalah rumah Azhar Sulaiman itu begitu cantik dan besar seperti Country Golf Resort. Malah, rumah pelakon itu lengkap dengan padang golf mini, kolam renang serta kawasan lapang ternyata membuatkan netizen teruja.

Ni rumah ke country club? Kalau rumah macam ni, nak kuarantin setahun pun aku on. pic.twitter.com/NysxqgvSFx

Malah ada yang mengatakan tidak kisah jika dikuarantin setahun jika tinggal di rumah mewah seperti itu.  Tidak kurang juga ada yang berseloroh mengatakan mungkin di dalam rumahnya itu turut mempunyai kedai serbaneka 7-Eleven.

Rata-rata netizen mengatakan tidak mustahil jika Azhar memiliki kediaman mewah seperti itu memandangkan pelakon itu seorang arkitek yang berjaya dan sudah lama menceburi bidang tersebut.

Dalam pada itu, ada netizen memberitahu bahawa datuk Kasih merupakan salah seorang pengasas syarikat penerbangan tambang murah terkenal, AirAsia.


Sharifah Zarina Dikecam Gelar Netizen Kampung.Com

Baru-baru ini hangat diperkatakan mengenai perbalahan antara artis dan netizen apabila tular mesej perbualan Telegram dimana artis didakwa memperlekehkan netizen dengan menghina netizen IQ rendah serta di ibaratkan lembu di cucuk hidung.

Nampak, timbul pula isu baru apabila penyanyi Sharifah Zarina pula menggelar netizen sebagai ‘Kampung.Com’. Kenyataannya dalam satu komen di Facebook itu ternyata mengundang kemarahan netizen.

Menerusi kenyataan itu, Zarina mendakwa kebanyakan cerita di Facebook semuanya mengutuk artis. Dakwanya lagi, netizen yang mengutuk itu kebanyakannya ‘kampung.com’ dan kurang pendidikan.

Komen Zarina itu sekaligus menimbulkan rasa kurang senang netizen yang berang dengan kenyataan penyanyi itu. Rata-rata netizen mengecam Zarina dan mengatakan bahawa mereka yang digelar ‘kampung.com’ inilah yang selama ini menyokong artis Malaysia.

Enggan memanjangkan isu tersebut, Zarina kemudian tampil memohon maaf secara terbuka menerusi Instagramnya. Zarina berkata dia memohon maaf seandainya menyinggung hati mana-mana pihak.

Tambah Zarina lagi, dia didatangi mimpi mengenai hari kiamat dan bimbang seandainya tidak sempat memohon maaf.

Meskipun sudah membuat permohonan maaf, masih ada yang mengecam penyanyi itu. Namun ada segelintir berharap Zarina belajar dari kesilapan dan jangan terlalu bangga diri dengan status artis kerana tanpa netizen mereka mungkin tidak akan berada di atas.


Pemandu Degil Ingkar PKP Dijerit Polis, Nama Fikry Ibrahim Dipetik Netizen?

Sudah masuk hari ke-16 Perintah Kawalan Pergerakan (PKP), namun masih ada lagi rakyat yang masih berdegil untuk keluar sesuka hati.  Malah, perlu membawa dokumen menyatakan bahawa mereka dari kawasan tempat tinggal dan keluar bila perlu sahaja.

Namun sejak semalam hangat di media sosial apabila seorang pemandu yang didakwa artis popular ingkar arahan PKP. Malah, pemandu berkenaan memberi alasan tidak tahu arahan yang dikeluarkan berkenaan membawa dokumen bukti mendakwa duduk di tempat tersebut.

Kereta yang mula2 tu bukan Fikry Ibrahim ka?! Takkan la tak alert pasal ni. Haish. Sorang2 retis buat perangai https://t.co/KRs67T6fe9

— JUST STAY AT HOME! DUDUK DIAM-DIAM (@IniAlannn) April 1, 2020

Menerusi perkongsian seorang pengguna di Twitter, dia mendakwa lelaki yang memandu kereta itu adalah Fikry Ibrahim.

Susulan gagal menunjukkan dokumen, pihak berkuasa meminta untuk membuat pusingan U dan tidak dibenarkan melalui jalan tersebut. Bagaimanapun, pemandu berkenaan tidak patuh dengan arahan, dilihat tetap jalan terus dan dijerit oleh pegawai polis yang bertugas.

Berdasarkan video tular itu, netizen membuat spekulasi pemandu berkenaan adalah Fikry berdasarkan percakapannya dalam loghat Utara. Malah, alamat kad pengenalan serta nombor plat kenderaan yang berasal dari Kedah juga sama dengan alamat asal pelakon tersebut.

Walaubagaimanapun, tiada sebarang kenyataan lanjut daripada mana-mana pihak yang mengiyakan individu tersebut, mahupun dari pihak Fikry sendiri mengenai perkara itu.


Vivy Yusof Sebak Lihat Petugas Hospital Pakai Plastik Sampah

Meskipun dikecam teruk oleh netizen susulan kenyataannya sebelum ini, namun pengasas tudung terkemuka Vivy Yusof tetap meneruskan aktiviti kebajikan dalam membantu petugas barisan hadapan pada saat getir ini.

Menerusi Instagram, Vivy meluahkan perasaannya yang tersentuh melihat petugas hospital memakai plastik sampah untuk melindungi diri berikutan kekurangan pakaian perlindungan diri (PPE). Ujarnya lagi, ini bukan masanya untuk dia berdiam diri kerana banyak perkara penting perlu diberi perhatian.

“Saya tak akan berdiam diri. Petugas dan kakitangan hospital memerlukan bantuan kita semua. Jujurnya, saya sibuk memikirkan inisiatif bersama Persatuan Pereka Fesyen Malaysia (MODA) dan Imam Response & Relief Team (IMARET) bagaiman mahu membantu petugas barisan hadapan ini.

“Kami dimaklumkan, pihak hospital berdepan masalah kekurangan pakaian perlindungan diri (PPE). Hati kami tersentuh apabila melihat petugas barisan hadapan memakai plastik sampah untuk melindungi diri mereka.

“Masalah kekurangan sut PPE ini dihadapi secara global. Oleh itu, beberapa pereka tempatan bergabung di bawah MODA dengan menjahit sut PPE untuk disumbangkan kepada petugas barisan hadapan ini,” tulisnya.

Dalam pada itu, Vivy berkata pihaknya akan menghulurkan bantuan serta pereka tempatan akan membantu menghasilkan sut PPE secepat mungkin. Malah, Vivy turut menyeru orang ramai yang berminat menghulurkan bantuan supaya dapat memberikan impak lebih besar.

Terdahulu, Vivy dikecam teruk susulan dakwaan mempertikaikan bantuan diberikan kerajaan kepada golongan B40 dan M40 berikutan Perintah Kawalan Pergerakan (PKP).

Vivy dituduh memandang rendah terhadap golongan berkenaan, malah didakwa mengeluarkan kenyataan golongan itu tidak menyumbang kepada perkembangan ekonomi negara.


Hargai Jasa Frontliners, Tomok Hulur Bantuan Makanan

Masuk hari ke-15 Perintah Kawalan Pergerakan, pengorbanan dan jasa pasukan barisan hadapan negara bagi mengawal penularan wabak Covid-19 terus dihargai ramai. Malah, para artis juga banyak menghulurkan bantuan bagi meringankan beban ‘frontliners’.

Tidak ketinggalan, penyanyi Tomok juga turut turun padang menghulurkan bantuan makanan kepada pasukan petugas Angkatan Pertahanan Awam Malaysia sebagai tanda terima kasih di atas pengorbanan mereka  dalam membantu negara di saat-saat genting ini.

Menurut Tomok, sumbangan itu bukanlah daripada dirinya sahaja tetapi turut disertai beberapa barisan rakan artis yang lain seperti Black Hanifah, Achey dan Shuib Sepahtu.

Meskipun sebelum ini terpalit kontroversi isu meminta dana khusus untuk artis dan sudah pun memohon maaf, namun rata-rata netizen memberikan reaksi positif dengan tindakannya itu. Kata netizen lagi, perkara yang lepas tidak perlu diungkit lagi dan diharap dijadikan pengajaran buat mereka.

Bagaimanapun, ada yang memberikan komen negatif dengan mempersoalkan adakah bantuan itu ikhlas kerana selepas dua minggu PKP barulah mahu turun padang melakukan kerja amal.

Dalam pada itu ada yang adalah lebih baik jika Tomok memberikan bantuan kepada artis veteran dan pekerja belakang tabir. Apa pun kita buang yang keruh dan ambil yang jernih.


Amyza Aznan Nafi Hina Netizen, Tuju Pada ‘Troopers’ Zarina Anjoulie?

Beberapa hari ini hangat diperkatakan apabila Zarina Anjoulie mendedahkan nama beberapa orang artis yang didakwa memperlekehkan netizen di kumpulan Telegram yang diwujudkan Persatuan Seniman Malaysia (Seniman).

Perkara itu membangkitkan kemarahan netizen sehingga melancarkan boikot terhadap beberapa artis yang terlibat. Malah, timbul kontroversi Amyza Aznan yang telah ‘celakakan’ netizen ketika IG Live pihak Seniman baru-baru ini bagi membincangkan isu artis meminta dana khusus kerajaan.

Tidak mahu salah faham itu berlarutan, Amyza tampil memberi penjelasan mengenai perkara itu serta menafikan dakwaan dia menghina netizen. Ujarnya, ada seorang selebriti telah mengrekrut netizen untuk menyerang para artis ketika siaran langsung berkenaan.

Jelasnya lagi, dia tiada niat untuk menghina netizen tetapi berang dengan ‘troopers’ selebriti tersebut. Malah, selebriti itu juga telah memutarbelitkan kenyataan dan memfitnah mereka.

Meskipun tidak menyebut nama selebriti berkenaan, namun netizen membuat andaian kata-kata Amyza itu ditujukan buat Zarina Anjoulie.

Terdahulu, Zarina mendedahkan mesej berbualan artis-artis di dalam Telegram dimana ada dikalangan mereka menghina netizen IQ rendah serta di ibaratkan lembu di cucuk hidung. Malah, mereka menganggap diri mereka golongan cerdik pandai.


“Apa Yang Takut Sangat Bila Saya Bersuara? Mereka Lagi Popular”

Meskipun ada segelintir artis bertindak ‘menyerangnya’ dalam kumpulan Telegram, bagaimanapun dia sedikit pun tidak menggugat pelakon sensasi Zarina Anjoulie. Menurut Zarina, apa yang diperkatakan di dalam video tersebut adalah perkara betul.

Katanya lagi, dia bukanlah Zarina dahulu yang boleh ditindas dan dipihak. Ujarnya, ramai yang bersetuju dengan pendapatnya itu malah beberapa individu lain dalam industri seni turut berkata perkara yang sama.

BACA: Zarina Anjoulie Dedah Artis Hina Netizen IQ Rendah, Ibarat Lembu?

“Bagi saya, siapa makan cili dia terasa pedas. Kedua, majoriti bersetuju apa yang saya cakap. Ketiga, beberapa individu lain dalam industri hiburan seperti Datuk Rizalman, Datuk Hans Issac, Zul Yahya dan pengarah, abang Mamat Khalid pun bercakap perkara sama.

“Kenapa tidak marah dan saman mereka? Takut tak ada tawaran kerja? Sebab itu saya cakap, mereka ini berniat jahat. Mereka nak tindas orang yang senang dipijak.

“Maaf, saya bukan Zarina 12 tahun lalu yang boleh ditindas. Kenapa apabila saya bersuara, semua nak takut? Semua nak buat laporan polis. Apa yang takut sangat dengan suara saya? Mereka lagi popular, buat apa nak risau,” katanya kepada Harian Metro.

Zarina menyifatkan tindakan segelintir artis yang mengutuknya dalam kumpulan Telegram seperti yang tersebar itu adalah salah. Ujarnya lagi, Seniman mengatakan saya meracun rakyat tetapi tindakan meminta artis membuat laporan terhadap dirinya turut dikira menghasut.

“Seniman kata saya racun rakyat. Tapi, apabila mereka minta semua buat laporan terhadap saya, bukankah itu menghasut? Lagipun, ramai orang sudah memang bercakap perkara ini sebelum saya cakap lagi. Apa yang mereka nak merepek dan tak boleh terima? Dalam keadaan sekarang, mereka patut diam saja.

“Mereka kutuk dan hina saya dan rancang nak saman. Saya sudah tahu dari awal sebab ada yang beritahu. Apabila saya tularkan, mana saman yang kata nak saman saya. Tapi senyap, sebab saya boleh saman malu.

“Kalau ikutkan, saya yang patut buat laporan polis dan saman. Sebab mereka sudah fitnah dan malukan saya,” katanya.

Dalam pada itu, Zarina berkata tidak ada sebab untuk dia meminta maaf serta menyifatkan permintaan itu tidak masuk akal. Katanya lagi, dia sebenarnya yang boleh menyaman mereka kerana mengutuk dan menghina dirinya.

“Saya takkan minta maaf. Kenapa pula saya yang kena minta maaf. Yang kutuk dan hina saya, saya patut saman mereka, selepas itu suruh saya minta maaf. Masuk akal tak?,” katanya.


Netizen Mahu Rizalman Dilantik Ahli Lembaga Pengarah UiTM

Sejak beberapa hari lalu, hangat diperkatakan apabila satu petisyen diwujudkan menuntut Vivy Yusof meletakkan jawatan sebagai Ahli Lembaga Pengarah UiTM susulan kontroversi terpalit pengasas tudung terkenal itu.

Susulan itu, beberapa perkongsian netizen mencuri tumpuan ramai apabila mengusulkan nama pereka fesyen terkenal, Dato’ Rizalman Ibrahim dilantik sebagai Ahli Lembaga Pengarah UiTM bagi menggantikan Vivy Yusof.

BACA: Netizen Lancar Petisyen Vivy Yusof Letak Jawatan Ahli Lembaga Pengarah UiTM

Seorang netizen turut berkongsikan latar belakang Rizalman yang merupakan graduan seni lukis dan seni reka (fesyen) UiTM yang lebih layak memegang jawatan tersebut.

Lepasni Lembaga Pengarah Uitm ni tukar lah Vivy Yusof tu pergi ke Dato Rizalman. Ni baru betul the REAL alumni and betul-betul respected and successful figure lah pic.twitter.com/h1FUdjGgIb

Malah, netizen berkata Sselain bergelar graduan fesyen, Rizalman juga cemerlang sebagai pereka hiasan dalaman, pengurus majlis, pengatur majlis perkahwinan serta personaliti TV.

Perkongsian itu mendapat pelbagai reaksi daripada netizen yang bersetuju serta menyokong cadangan tersebut. Netizen turut mengharapkan agar pihak UiTM mempertimbangkan cadangan mereka.

Untuk pengetahuan anda, Vivy telah dilantik sebagai salah seorang ahli lembaga pengarah universiti tersohor berkenaan pada Mei tahun lalu.


Ustaz Ebit Lew Bantu Keluarga Susah Bayarkan Sewa Rumah Bulan-Bulan

Umum mengetahui Ustaz Ebit Lew antara pendakwah yang disenangi ramai kerana cara pendekatan beliau yang lemah lembut malah terkenal dengan sifat peribadinya yang suka membantu mereka yang ditimpa kesusahan dan kesempitan hidup.

Disaat negara dilanda wabak COVID-19, Ustaz Ebit terus tampil menghulurkan bantuan kepada pasukan barisan hadapan malah baru-baru ini beliau membantu satu keluarga daif yang sudah 4 hari tinggal di sebuah jambatan di Selayang akibat kesempitan hidup.

BACA: Ustaz Ebit Lew Terus Membantu, Sumbang Kemudahan Untuk Petugas Kesihatan

Menceritakan apa yang dilihatnya, Ustaz Ebit sebak apabila melihat anak kecil yang seusia dengan anaknya tidur kesejukan beralaskan kotak. Beliau kemudian membawa keluarga itu pulang ke rumah dan dalam usaha usaha mendapatkan rumah sewa buat mereka.

Ustaz Ebit berkata akhirnya beliau berjaya mendapatkan rumah untuk keluarga berkenaan dengan kos sewa RM500 sebulan. Lebih terharu apabila Ustaz Ebit berkata beliau akan berusaha membayar sewa rumah keluarga tersebut secara bulanan.

Dalam pada itu, Ustaz Ebit berkara ada seorang hamba Allah ingin memberi tempat tinggal kepada keluarga berkenaan secara percuma memandangkan dia berada di luar negara, namun mereka dihalau kerana AJK kawasan kondo berkenaan tidak membenarkan mereka menetap disitu.

Perkongsian Ebit Lew memdapat perhatian dari netizen yang mengucapkan terima kasih diatas bantuan beliau kepada keluarga itu. Malah, mereka juga mendoakan agar pendakwah itu terus dimurahkan rezeki dan diberikan kesihatan yang baik agar dapat membantu lebih ramai orang.


Aliff Syukri Dedah Surat Tuntutan Cerai, Muat Naik Status Sedih

Kemelut rumah tangga usahawan kosmeti, Datuk Seri Aliff Syukri kembali hangat diperkatakan apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Bagaimanapun, Aliff yang dihubungi Harian Metro enggan mengulas mengenai perkara itu dan hanya membalas mesej pertanyaan wartawan dengan emoji sedih sekaligus membuatkan perkara itu terus menjadi persoalan.

Malah, Aliff juga dilihat sering memuat naik status kecewa dan sedih sekaligus menguatkan lagi dakwaan rumah tangganya kini dilanda badai.

Menurut sumber terdekat usahawan itu, kes perbicaraan perceraian mereka bakal didengar semula selepas tamat Perintah Kawalan Pergerakan (PKP). Aliff juga dikatakan terkejut apabila menerima berita isterinya memfailkan permohonan perceraian.

Dalam masa sama, Jawatankuasa Pendamai (JKP) yang dilantik mahkamah gagal menemui penyelesaian dan difahamkan pasangan itu sudah tidak tinggal sebumbung sejak beberapa bulan lalu.


Man Raja Lawak Nak Jual Kereta & Motor Bantu Golongan Susah

Tidak dinafikan ramai yang terjejas sepanjang Perintah Kawalan Pergerakan (PKP) kerana tidak boleh keluar bekerja seperti biasa untuk mencari pendapatan bagi menampung pendapatan harian.

Terkesan dengan kesusahan yang sedang dihadapi kebanyakan rakyat Malaysia, Man Raja Lawak sebelum ini berkongsikan wang kemenangan MLM 2019 sebanyak RM50,000 dengan mereka yang memerlukan.

BACA: Man Raja Lawak Kongsi RM50k Hadiah MLM 2019 Buat Golongan Susah

Nampaknya bukan itu sahaja, dalam perkongsian terbaru Man mahu menjual kereta dan motor miliknya demi membantu individu yang mempunyai masalah kewangan dan bertanyakan andai ada pihak yang sudi membeli.

A post shared by  Man Raja Lawak (@manrajalawak) on Mar 31, 2020 at 8:11pm PDT

Menurutnya dia menjual kereta dan motor miliknya dengan harga mampu milik bagi menambah sumbangan sedia ada berikutan ribuan permohonan sudah diterima. Ujarnya, kesemua mereka yang meminta bantuan perlu dibantu meskipun jumla wang yang diminta sedikit.

Dalam pada itu, ada yang mempersoalkan tindakannya menjual motor dan keretanya, bagaimana dia hendak membawa isteri dan anak-anak keluar bersiar-siar selepas ini. Luahnya, dia mempunyai sebuah kereta Kancil dan tiada masalah menggunakan kereta tersebut.

Katanya lagi, apa yang lebih penting bagi dirinya adalah untuk membantu mereka yang memerlukan dan berusaha untuk ke syurga Allah.


Fizo Omar Nafi Mohon Bantuan Kerajaan, Mahu Saman Pihak Fitnah

Masih hangat dengan isu artis meminta dana khusus dari kerajaan, Fizo Omar turut terkena tempias kecaman daripada netizen gara-gara memberi respon mengenai isu tersebut. Bagimanapun, ada yang menuduh dirinya juga turut mengharapkan bantuan kerajaan.

Menurut Fizo, tuduhan yang dilemparkan adalah satu fitnah dan sedikit sebanyak mencalarkan nama baiknya dan serta keluarga. Fizo berkata, dia tidak akan teragak-agak untuk mengambil tindakan undang-undang terhadap mereka yang membuat fitnah tersebut.

“Ingin saya tegaskan saya tidak pernah meminta bantuan daripada kerajaan atau mana-mana pihak seperti yang didakwa di media sosial.

“Itu adalah satu fitnah besar. Saya tidak teragak-agak untuk mengambil tindakan undang-undang jika perkara ini berlarutan termasuklah komen kata-kata kesat di media sosial yang boleh menjatuhkan maruah atau mencemarkan nama baik saya dan keluarga,” katanya.

Dalam pada itu, Fizo berkata apa yang berlaku hanyalah salah faham dan meminta pihak berkenaan menarik semula tuduhan tidak berasas itu.

“Saya yakin apa yang berlaku sebelum ini adalah disebabkan salah faham dan sebab itulah memberi kesan kepada saya dan keluarga hingga menerima komen negatif, cacian, makian dan hinaan.

“Saya maafkan anda semua dan berharap siapa yang terbabit sila tarik semula tuduhan sebelum saya mengambil tindakan sewajarnya kepada semua,” katanya.

Terdahulu, Zarina Anjoulie memberi teguran kepada Fizo Omar, selepas meninggalkan komen agak sinis terhadap video Zarina mengenai artis yang tidak malu meminta bantuan, sedangkan sebelum ini mereka menayang kehidupan mewah.


Vivy Yusof Mohon Maaf, Bakal Saman Punca Fitnah

Selepas terpalit kontroversi berkaitan komen beliau di Instagram baru baru ini, Vivy Yusof tampil membuat satu permohonan maaf kepada semua pihak yang tersinggung dengan apa yang terjadi.

Vivy Yusof turut menjelaskan yang beliau sudah difitnah mengeluarkan satu kenyataan memperkecilkan usaha kerajaan membantu golongan B40 dan M40 dan didakwa mengatakan golongan itu tidak menyumbang kepada ekonomi Malaysia.

BACA: Netizen Lancar Petisyen Vivy Yusof Letak Jawatan Ahli Lembaga Pengarah UiTM

“Perkara ini timbul dalam siaran langsung Facebook (FB) Live, bukan FB saya. Saya tiada akaun FB, tetapi saya menonton ‘live’ itu”

“Saya tidak mempertikaikan pemberian bantuan kepada golongan berkenaan seperti didakwa. Sebaliknya, saya bimbang nasib akan menimpa ahli perniagaan dan pekerja disebabkan kelembapan ekonomi

“Selain itu, saya tidak pernah mengeluarkan kenyataan mengatakan golongan berkenaan tidak menyumbang kepada ekonomi negara menerusi FB Live itu,” katanya.

A post shared by Vivy Yusof (@vivyyusof) on Apr 1, 2020 at 6:38am PDT

Dalam masa yang sama, Vivy Yusof turut terkilan dengan pihak yang memulakan petisyen untuk beliau digugurkan dari jawatan Ahli Lembaga Pengarah UiTM dan menganggap tindakan itu sebagai keterlaluan dan kejam.

Vivy Yusof juga berkata beliau akan menyaman individu yang memulakan fitnah tersebut dan individu yang memulakan petisyen untuk mempertahakan dirinya dari layanan tidak adil dari rakyat Malaysia ekoran kontroversi yang berlaku.

“Ibu bapa dan suami terkesan dengan kecaman netizen. Ia amat berat untuk ditanggung kerana dikecam pada peringkat nasional”

“Saya bakal mengambil tindakan undang-undang terhadap pihak yang memutar belit kenyataan dan melancarkan petisyen minta saya meletak jawatan sebagai Ahli Lembaga Pengarah, Universiti Teknologi MARA (UiTM),” ujarnya. (rtky/m)


Diboikot Netizen, Amyza Aznan Dakwa Ada Pihak Tabur Fitnah

Sejak semalam hangat diperkatakan apabila Zarina Anjoulie mendedahkan nama beberapa orang artis yang didakwa memperlekehkan netizen di kumpulan Telegram yang diwujudkan Persatuan Seniman Malaysia (Seniman).

Mesej perbualan itu tular di media sosial hingga membangkitkan kemarahan netizen. Turut terkena tempias pelakon Amyza Aznan yang kini sedang berdepan dengan kecaman dan cacian netizen sehingga ada netizen melancarkan boikot terhadap beberapa artis termasuk dirinya.

BACA: Zarina Anjoulie Dedah Artis Hina Netizen IQ Rendah, Ibarat Lembu?

Bagaimanapun, Amyza menyifatkan tindakan pihak memuat naik gambarnya bersama beberapa selebriti berserta empat perkara itu adalah fitnah. Malah Amyza berkata pihak itu berjaya membuat orang percaya dengan rancangan jahat yang diwujudkan.

Empat perkara itu adalah meminta bantuan khas artis, menghina netizen (IQ) rendah, tidak hairan ‘bawang’ netizen dan tidak hirau sokongan netizen.

“Hebat ‘admin’ dan ‘troopers’. Fitnah yang anda rancang berjaya. Anda berjaya membuat orang percaya dengan rancangan jahat anda. Tak apa, kalau rasa dengan fitnah yang sangat jahat ini boleh buat anda seronok, bangga, teruskan.

“Bagi yang kata takut sebab saya tutup komen, malas nak layan. Saya banyak kerja berfaedah lain dari menghadap benda negatif.

“Nak takut dengan kecaman? Saya lagi takut sedang fitnah ini tersebar, manusia sedang leka, tiba-tiba dunia kiamat,” katanya.

Dalam pada itu, di Instagram Story, Amyza berkata, Allah ada untuk membalas segala fitnah yang disebarkan. Apa pun diharap isu di antara artis dan netizen ini akan segera reda.


Johan & Ozlynn Hulur Bantuan Buat Anak Seni, Kru Belakang Tabir

Disaat ada segelintir selebriti didakwa meminta dana khusus buat penggiat seni yang terjejas susulan Perintah Kawalan Pergerakan, namun ada artis secara senyap-senyap terus berbakti kepada masyarakat dengan menghulurkan bantuan kepada mereka yang memerlukan.

Baru-baru ini, seorang pelakon senior Mohd Nor Bond menerusi Facebook memuji sikap pasangan suami isteri iaitu Johan dan Ozlynn yang menyertai Seniman serta beberapa lagi artis untuk menghulurkan bantuan kepada artis veteran serta pekerja belakang tabir.

Pelakon itu mengatakan Johan dan Ozlynn secara peribadi telah menghulurkan sampul wang kepada mereka yang berada disitu termasuklah sukarelawan.

Namun apa yang mengejutkan, setiap daripada mereka menerima RM300 dan jumlah itu bukannya sedikit kerana mereka turut memberikannya kepada ramai orang.

Perkara itu turut dikongsikan oleh Adam Corrie yang memuat naik gambar mereka di Instagram yang terserempak dengan pasukan yang terlibat.

Saya baru balik dari beli barang dapur. Ternampak sahabat artis daripada @persatuansenimanmalaysia dan @jozlynnhanania sedang memberi bantuan makanan asas kepada sahabat artis & crew belakang tabir kita. Kita tolong semasa kita yang memerlukan. Alhamdulillah. Kita sebar kebaikan bukan kebencian. . Tarikh: 26 Mac 2020-31 Mac 2020 Tempat : di hadapan pejabat PROFIMA taman permata Hari : Khamis – Selasa Jam : 10:00 pagi hingga 4:00 petang ) . Daripada ‘Abdullah bin ‘Umar RA menceritakan bahawa Rasulullah SAW bersabda: “Seorang Muslim adalah saudara terhadap Muslim (yang lain), dia tidak boleh menganiaya dan tidak akan dianiaya oleh orang lain. Sesiapa yang melaksanakan hajat saudaranya, maka Allah SWT akan melaksanakan hajatnya. Sesiapa yang melapangkan kesusahan seseorang Muslim, maka Allah SWT akan melapangkan kesukarannya pada hari kiamat. Sesiapa yang menutupi aib seseorang Muslim, maka Allah SWT akan menutup aibnya pada hari kiamat.” (Hadith riwayat al-Bukhari, No.2442, 6901, Muslim, No.2580) . #adamcorrie

A post shared by  Adam Corrie (@adamcorrielee) on Mar 29, 2020 at 10:43pm PDT

Perkongsian itu mendapat reaksi positif daripada netizen yang memuji tindakan Johan, malah mereka juga mengatakan pelawak itu antara artis yang sangat merendah diri dan tidak pernah menunjuk-nunjuk amal kebajikan yang dilakukannya kepada umum.


Anzalna Nasir Cari Keluarga Susah Sumbang Susu, Lampin Pakai Buang

Hangat diperkatakan mengenai isu artis meminta dana khas untuk penggiat seni yang terjejas susulan Perintah Kawalan Pergerakan (PKP), namun tidak semua artis mengharapkan bantuan daripada kerajaan sebaliknya memberikan bantuan kepada mereka yang memerlukan.

Baru-baru ini, Anzalna Nasir mencari keluarga susah yang berdepan kesempitan hidup untuk memberikan sedikit sumbangan dengan menghulurkan bantuan perbelanjaan susu dan lampin pakai buang.

BACA: Mampu Upah 4 Orang Gaji, Anzalna Nasir Pilih Jaga Anak Sendiri

Menerusi perkongsian di Instagram, Anzalna meluahkan rasa syukur dengan bantuan yang diberikan kerajaan namun tiada salahnya jika ada pihak mahu membantu untuk meringankan beban mereka yang hidup susah lebih-lebih lagi jika mereka mempunyai anak kecil.

Dalam pada itu, Anzalna turut mengalu-alukan mereka yang memerlukan bantuan untuk menghantar mesej peribadi (DM) di akaun Instagramnya.

Perkongsian Anzalna itu mendapat pelbagai reaksi daripada netizen yang memuji sikap mulia pelakon itu yang tidak lokek memberi sumbangan serta membantu masyarakat di dalam kesusahan.

Malah, ramai yang mengatakan bahawa pelakon itu bukan sahaja memiliki rupa paras yang cantik, malah hati yang baik. Netizen turut mendoakan agar Anzalna sekeluarga dimurahkan rezeki dan dipermudahkan segala urusan.


“Artis Pun Rakyat Biasa, Tak Perlu Dana Khas”

Nampaknya isu beberapa artis meminta dana khusus buat penggiat seni masih lagi hangat diperkatakan. Meskipun ada yang mempertahankan tindakan artis itu, namun ada segelintir anak seni tidak bersetuju untuk meminta dana khas daripada kerajaan untuk para artis.

Turut tampil memberikan pendapatnya berhubung isu panas itu, Ayda Jebat mengatakan bahawa artis juga sama seperti rakyat Malaysia yang lain, jadi tidak perlu dana khusus diwujudkan untuk mereka penggiat seni.

BACA: Tayang Cincin Di Hari Jadi, Ayda Jebat Terima Lamaran Nabil Mahir

Ujarnya lagi, cukuplah Lembaga Hasil Dalam Negeri (LHDN) sudah memberi banyak potongan untuk para artis. Malah, Ayda turut meminta netizen berhenti mengecam dan memaki para artis kerana mereka juga manusia biasa yang tidak terlepas daripada melakukan kesilapan.

Terdahulu, Black Hanifah dan Tomok menjadi mangsa kecaman netizen yang mempertikaikan tindakan mereka meminta kerajaan agar tidak melupakan golongan penggiat seni.

Bagaimanapun, Black menjelaskan kenyataannya bukan untuk dirinya tetapi disuarakan bagi mewakili penggiat seni lain khususnya di belakang tabir dan artis veteran.


“Kalau Makan Ikan Kering, Jangan Cemburu Orang Makan Daging”

Masih hangat diperkatakan isu artis meminta dana khusus untuk penggiat seni sepanjang tempoh Perintah Kawalan Pergerakan (PKP) dijalankan, nampaknya perkara itu menjadi semakin panas apabila ianya mencetuskan perbalahan antara netizen dan segelintir artis.

Dalam pada itu, pelakon Emelda Rosemila turut lantang memberi pendapatnya demi mempertahankan nasib anak seni. Tidak melatah meskipun dikritik, Emelda baru-baru ini dilihat ada memuat naik status mendedahkan beberapa individu mengecam artis.

Tindakannya itu membuat beberapa orang netizen tampil memohon maaf gara-gara mengutuk anak seni. Ujarnya, dia bertindak sedemikan bukan untuk mengaibkan mana-mana pihak tetapi mahu memberikan pengajaran kepada netizen yang sering mengutuk anak seni.

“Ini cara saya memberikan pengajaran kepada netizen yang tak tahu menghormati individu lain. Kalau lihat cara tutur, saya jadi takut. Artis pun manusia. Saya nak luahkan isi hati saya dalam ruang sendiri, kenapa kamu boleh masuk dan cakap sesuka hati.

“Di mana silapnya menyuarakan pendapat peribadi. Dengan penuh rendah hati dan diri untuk bertanyakan adakah mungkin golongan artis dan penggiat seni tidak terkecuali untuk mendapatkan insentif kerajaan dalam dunia dilanda musibah ini?

“Penggiat seni juga rakyat Malaysia, berhak bersuara untuk diri sendiri. Kenapa perlu kecam? Kalau saya rasa perlu, saya ambil. Kalau tak perlu pastinya akan dahulukan yang memerlukan. Jangan cetek akal. Emosi menguasai diri hinggakan otak di hujung jari,” katanya kepada BH Online.

Dalam pada itu, Emelda turut memberikan contoh jika aplikasi TikTok memaparkan gelagat individu menayang aset secara terbuka pasti akan menerima pujian netizen tetapi apabila artis bersuara mengenai nasib mereka pasti akan dikecam teruk.

“Tayang aset, semua komen padu dan ‘merecik’, tetapi apabila bersuara mengenai nasib penggiat seni, cuba bela diri, netizen seperti dirasuk syaitan.

“Adilkah begini? Jika kamu boleh hidup dengan makan nasi bersama ikan kering setiap hari, jangan salah dan cemburukan orang yang berusaha nak makan daging.

“Mana akal kamu semua? Saya selalu anggap diri saya kerdil. Saya orang yang sangat merendah diri. Saya letakkan diri saya sama orang lain. Lebih atau kurangnya, saya tetap rasa kerdil. Tetapi, jangan kerana sikap rendah diri ini, kamu boleh buat sesuka hati,” katanya


Man Raja Lawak Kongsi RM50k Hadiah MLM 2019 Buat Golongan Susah

Disaat ada segelintir selebriti didakwa meminta bantuan dari kerajaan sedangkan mereka sering menayang kewewahan sehingga dikecam teruk oleh netizen, namun ada beberapa selebriti tidak meminta-meminta sebaliknya memberikan bantuan kepada mereka yang memerlukan.

Terkesan dengan kesusahan yang sedang dihadapi kebanyakan rakyat Malaysia, Man Raja Lawak sanggup berkongsi wang kemenangan yang diraihnya bersama Puteh selepas diumumkan Juara Maharaja Lawak Mega 2019 (MLM 2019) bagi meringankan beban orang ramai.

A post shared by  Man Raja Lawak (@manrajalawak) on Mar 31, 2020 at 12:31am PDT

Menurutnya, situasi yang berlaku sekarang cukup memberi kesan kepada semua orang termasuk dirinya sendiri. Menerusi perkongsian di Instagram, Man dengan seikhlas hati telah memperuntukkan wang berjumlah RM50,000 hasil dari kemenangannya.

Man berkata dia berharap bantuan kecilnua ini dapat dimanfaat sebaiknya dan mengalu-alukan mereka yang memerlukan bantuan untuk menghantar mesej peribadi (DM) di akaun Instagramnya.

Ujarnya lagi, dia akan meneliti terlebih dahulu setiap permohonan agar mereka yang benar-benar layak sahaja boleh menerima bantuannya dan sekiranya tiada sebarang respons bermakna permohonan mereka itu gagal.


“Jangan Semakkan Lagi Hidup Polis Dengan Isu Artis”

Masih hangat dibincangkan tentang isu artis meminta dana khusus untuk penggiat seni, semalam kecoh apabila Persatuan Seniman Malaysia membuat laporan polis terhadap seorang selebriti yang didakwa membuat video berunsur hasutan dan juga kecaman terhadap industri seni Malaysia.

Malah, pihak Seniman juga turut meminta agar lebih ramai artis serta penggiat seni untuk membuat laporan polis dan Suruhanjaya Multimedia Malaysia terhadap artis berkenaan.

Meskipun tidak menyatakan nama selebriti berkenaan, rata-rata netizen membuat andaian bahawa laporan polis itu dibuat terhadap pelakon Zarina Anjoulie.

Melihat segala kekecohan yang berlaku lebih-lebih lagi disaat-saat genting ini, Bront Palarae tampil menyelar tindakan persatuan itu. Menurut Bront, masalah dalam industri perlu diselesaikan secara dalaman.

Bront turut meminta agar pihak persatuan tidak membebankan pihak polis dengan isu sebegini kerana banyak lagi perkara penting yang perlu ditangani oleh mereka pada ketika ini.

Perkongsian Bront itu turut mendapat sokongan daripada netizen yang menyifatkan tindakan Seniman itu tidak wajar dan memalukan kerana ada perkara lebih penting lagi yang boleh diberi tumpuan.

Apa pun benar apa yang dikatakan Bront bahawa perkara itu perlu diselesaikan di antara Persatuan Seniman sendiri kerana pihak polis yang juga selaku barisan hadapan banyak perkara lebih penting perlu mereka lakukan ketika negara dilanda wabak COVID-19 ini.


Zarina Anjoulie Dedah Artis Hina Netizen IQ Rendah, Ibarat Lembu?

Lantang menegur sikap segelintir artis yang gemar menayang kemewahan tetapi tidak sedar diri mengharapkan bantuan kerajaan, nampaknya Zarina Anjoulie kini menjadi ‘sasaran’ beberapa artis yang dikatakan tidak berpuas hati dengan kenyataannya itu.

Zarina mendedahkan ada kelompok artis yang berkomplot mahu menjatuhkan dirinya malah turut mewujudkan satu akaun Telegram khas dimana dia menjadi topik perbualan hangat di kalangan artis tersebut.

Turut memuat naik mesej berbualan artis-artis berkenaan, ada dikalangan mereka menghina netizen IQ rendah serta di ibaratkan lembu di cucuk hidung. Tidak setakat itu, mereka menganggap diri mereka golongan cerdik pandai.

Pendedahan Zarina itu ternyata mengejutkan netizen yang mengatakan golongan artis sepatutnya sedar diri kerana tanpa netizen mereka tiada apa-apa dan tidak mungkin mereka boleh mencipta nama.

Kata netizen lagi, jika tiada netizen tiada siapa akan menonton lakonan mereka dan tiada anugerah akan diterima mereka. Malah, netizen mengatakan mereka sudah nampak perangai sebenar artis Malaysia dimana ramai yang busuk hati dan tidak hairan ramai anak muda meminati artis luar.

Semalam, kecoh apabila Persatuan Seniman Malaysia membuat laporan polis terhadap seorang selebriti yang didakwa membuat video hasutan terhadap industri seni Malaysia.

Meskipun tidak dinyatakan nama, ramai yang andaian bahawa laporan polis itu dibuat terhadap pelakon Zarina Anjoulie yang sebelum ini pernah meuat naik video mengecam tindakan beberapa artis.


Netizen Lancar Petisyen Vivy Yusof Letak Jawatan Ahli Lembaga Pengarah UiTM

Baru-baru ini, kecoh mengenai seorang usahawan kosmetik yang mengeluh bahawa golongan miskin sahaja akan ‘kaya’ selepas menerima bantuan, sebelum mereka kembali miskin selepas Perintah Kawalan Pergerakan (PKP).

Namun, apa yang menjadi perhatian apabila Vivy Yusof dilihat membalas komen tersebut dan seolah bersetuju dengan kenyataan wanita itu. Vivy percaya kesenangan yang diberikan kerajaan hanya sementara sebelum semua orang kembali merana selepas PKP, baik pemilik syarikat mahupun pekerja.

Seperti sudah dijangka, kenyataan kedua-dua usahawan itu sekaligus mengundang pelbagai komen negatif, malah ada yang mengecam sehingga mahu memboikot produk mereka kerana mentaliti seperti itu.

Bagaimanapun, Vivy telah pun membuat permohonan maaf secara terbuka mengenai perkara itu serta menjelaskan bahawa dia tiada niat memperlekehkan nasib B40 tetapi hanya hanya ingin memperjuangkan nasib peniaga-peniaga SME yang lain.

A post shared by  Vivy Yusof (@vivyyusof) on Mar 29, 2020 at 1:40am PDT

Meskipun Vivy sudah memohon maaf, namun isu itu tidak terhenti setakat itu sahaja apabila satu petisyen telah diwujudkan oleh Alumni Universiti Institut Teknologi MARA (UiTM) menuntut pengasas tudung itu untuk meletak jawatan sebagai ahli lembaga pengarah.

Untuk pengetahuan anda, Vivy telah dilantik sebagai salah seorang ahli lembaga pengarah universiti tersohor berkenaan pada Mei tahun lalu.

Petisyen itu turut mengatakan bahawa  Vivy tidak menjalankan tanggungjawab yang baik sebagai ahli lembaga pengarah UiTM serta tidak menjaga nama baik UiTM. Setakat ini, petisyen tersebut mendapat sokongan sebanyak 19,600 orang.


Seniman Buat Laporan Polis Terhadap Zarina Anjoulie?

Masih hangat diperkatakan mengenai isu artis meminta bantuan khusus untuk golongan penggiat seni, bagaimanapun hari ini Persatuan Seniman Malaysia (SENIMAN) membuat laporan polis terhadap seorang selebriti yang didakwa membuat video hasutan terhadap industri seni Malaysia.

Menerusi satu kenyataan di Facebook Seniman, selebriti berkenaan dikatakan menyelar serta menghina penggiat seni bagi mendapatkan review berbayar melalui media sosialnya dan membuatkan ramai artis tersinggung dengan kenyataannya itu.

BACA: “Kami Akur PM Letak Golongan Artis Dalam Kategori B40 & M40”

Malah, pihak Seniman juga turut meminta agar lebih ramai artis serta penggiat seni untuk membuat laporan polis dan Suruhanjaya Multimedia Malaysia terhadap artis berkenaan susulan video yang dikongsikannya itu telah mencetuskan pandangan negatif terhadap para selebriti.

Meskipun tidak menyatakan nama selebriti berkenaan, rata-rata netizen membuat andaian bahawa laporan polis itu dibuat terhadap pelakon Zarina Anjoulie yang sebelum ini pernah meuat naik video mengecam tindakan beberapa artis yang mahukan bantuan kerana terkesan dengan Perintah Kawalan Pergerakan.


“Itu Pentingnya Simpan Duit, Kami Tak Ada Beg Mahal”

Masih hangat diperkatakan mengenai isu segelintir artis meminta agar pihak kerajaan tidak meminggirkan golongan artis yang terjejas sepanjang Perintah Kawalan Pergerakan, Sharifah Sakinah turut memberikan reaksi berhubung isu berkenaan.

Sakinah berkata dia dan beberapa rakan artis lain tidak memerlukan bantuan daripada mana-mana pihak di saat-saat negara berdepan krisis genting ini kerana mereka hidup bersederhana dan pentingnya untuk mempunyai duit simpanan.

Alhamdulilah , kami tak perlukan bantuan. Itu pentingnya SAVING. Kami takda bag mahal ,kami enjoy je. Percaya kepada rezeki memberi. Ramai artis yg dah derma diam diam tapi korang tatau. Ramai yang mengambil kesempatan dgn content spill the tea artis, ramai yg sedang tunjuk hero (tapi itu boleh membatu apikan keadaan lagi). Sigh… So right now there has been a civil war between us, currently debating which got what and which are suffering or benefit the most. You guys are missing out the big picture, the war is not between ourselves, it's us between the unseen enemy. It's doesn't matter if you are b40, t20, pn or ph, bangsa melayu cina johor kadazan, big power country like US or China. Kita semua hamba Allah di muka bumi. Kita kena jaga satu sama lain. We all will always need each other. May Allah forgives us all, baru dugaan sekecil-kecil zarah, tapi kesannya pada seluruh muka bumi tak kira kasta.Let's put aside our differences and focus on contributing. Everyone of us has our own special function in one big family called mankind. Sakinah sedih tau. Patutnya kena kerjasama ni bergaduh2.

A post shared by  Sharifah Sakinah Al-Khaired (@sharifah_sakinah) on Mar 30, 2020 at 12:49am PDT

“Alhamdulilah, kami tak perlukan bantuan. Itu pentingnya SAVING. Kami takda bag mahal, kami enjoy je. Percaya kepada rezeki memberi. Ramai artis yang dah derma diam diam tapi korang tak tahu.

“Ramai yang mengambil kesempatan dengan content spill the tea artis, ramai yang sedang tunjuk hero (tapi itu boleh membatu apikan keadaan lagi),” katanya.

Dalam pada itu, Sakinah berkata dalam keadaan sekarang semua orang perlu tahu peranan mereka masing-masing dan menjaga antara satu sama lain kerana ini baru dugaan kecil yang Allah berikan tapi masing-masing sibuk bergaduh.

“Tak kisah la siapa pun anda B40, T20, PN atau PH, bangsa Melayu, China, Johor, Kadazan, kita semua hamba Allah di muka bumi. Kita kena jaga satu sama lain. Kita sentiasa perlukan antara satu sama lain.

“Semoga Allah maafkan kita semua, baru dugaan sekecil-kecil zarah, tapi kesannya pada seluruh muka bumi tak kira kasta,” katanya.

Perkongsian Sakinah itu mendapat pelbagai respon daripada netizen yang bersetuju dengan kenyataannya itu. Malah, netizen juga berharap kita sebagai rakyat Malaysia bersatu ketika menghadapi bencana yang melanda.


“Siapa Yang Tidak Terkesan Lihat Rakan-Rakan Dikecam”

Masih hangat diperkatan mengenai isu bantuan untuk golongan artis, Fizo Omar menjelaskan apa yang diperjuangkan olehnya dan rakan artis lain bukanlah untuk mereka sendiri tetapi untuk membela nasib penggiat seni yang hilang mata pencarian termasuklah yang bekerja di belakang tabir.

“Saya harap, masyarakat faham apa yang rakan-rakan saya maksudkan dan cuba perjuangkan.
Pekerja seni termasuk mereka yang bekerja di belakang tabir, yang mana pendapatan mereka bergantung kepada penggambaran atau sesuatu acara sahaja.

“Selain itu, ramai juga artis-artis veteran yang tak ada pendapatan dan inilah masanya untuk kita bersuara dan membantu mereka,” katanya kepada Harian Metro.

Menurut Fizo, dia bukan sengaja ingin masuk campur isu yang berbangkit, tetapi dia juga turut terkesan apabila rakan-rakan artis yang juga sahabatnya dikecam teruk oleh netizen.

“Siapa yang tak terkesan sekiranya rakan-rakan kita dikecam sedangkan, kenyataan mereka diputarbelit oleh pihak tertentu sehingga membawa maksud berbeza.

“Ini jugalah yang membuatkan saya khuatir untuk keluarkan sebarang kenyataan kerana akan ada pihak yang memutarbelit kenyataan terutamanya blog-blog yang tidak bertanggungjawab,” katanya.

Semalam, Black Hanifah, Shuib Sepahtu, Tomok dan Achey membuat permohonan maaf secara terbuka kepada rakyat Malaysia susulan tindakan mereka itu dan enggan memanjangkan lagi isu tersebut.


“Kami Akur PM Letak Golongan Artis Dalam Kategori B40 & M40”

Semalam hangat diperkatakan apabila tular cadangan Bantuan Khas Covid-19 Penggiat Seni Malaysia (COVIDSENI-2020) yang dibentangkan oleh Persatuan Seniman Malaysia (SENIMAN) kepada kerajaan.

Malah, rata-rata netizen menyifatkan cadangan tersebut sangat tidak masuk akal. Malah ada yang mengatakan bantuan yang diminta seperti melebih-lebih mengalahkan mereka yang bertugas di barisan hadapan.

BACA: Netizen Bengang Seniman ‘Demand’ Dana Khas, Bantuan Wang RM3000 Untuk Artis

Tampil menjelaskan isu tersebut, Presiden Seniman, Zed Zaidi berkata berlaku salah faham terhadap cadangan itu sehingga menimbulkan pertikaian. Menurutnya, kertas cadangan itu sudah dibentangkan sebelum kerajaan umumkan Pakej Rangsangan Ekonomi Prihatin Rakyat.

“Ini salah satu inisiatif karyawan seni yang dibuat mengikut saluran yang betul, merangkumi proses dan prosedurnya. Cuma, ketika itu kerajaan belum memperkenalkan lagi Pakej Rangsangan Ekonomi Prihatin Rakyat dan lanjutan Perintah Kawalan Pergerakan (PKP).

“Apapun, kami dah dapat maklumat awal berkenaan pembentangan terbabit, jadi kami cadangkan apa yang dimahukan dalam kertas kerja dibuat,” katanya kepada Harian Metro.

Zed berkata, kertas kerja cadangan itu dibuat selepas mengambil kira pandangan ahli Seniman berkenaan apa yang dikehendaki. Zed Zaidi menegaskan itu adalah cadangan sebelum pembentangan dan pihaknya akur apabila golongan artis tersenarai dalam golongan B40 dan M40.

“Sama ada terima atau tidak bukanlah isu. Cuma kami sampaikan pandangan yang diluahkan oleh akar umbi. Macam-macam pandangan diterima dan kami masukkan semuanya dalam kertas kerja cadangan ini.

“Ia juga bersesuaian dengan keadaan sekarang. Malah, apabila kami siapkannya, pengumuman belum dibuat oleh Perdana Menteri. MoF akan tengok mana-mana yang bersesuaian, boleh atau tidak. Kalau tak boleh, mereka akan buat pertimbangan letakkan kami di mana dan barulah PM akan umumkan.

“Selalunya begitulah yang dilakukan termasuk ketika belanjawan yang mana kerajaan akan ambil kira pandangan penggiat seni merangkumi persatuan dan ahli-ahli akar umbi.

“Begitulah prosesnya. Itu adalah cadangan sebelum pembentangan dan kami juga akur apabila PM meletakkan golongan artis dalam kategori B40 dan M40,” katanya.


"Kesian Tengok Orang Ramai Mencari Hand Sanitizer"

Mengambil peluang kekurangan bekalan pembersih tangan (hand sanitizer) disaat ini, Shuib memberitahu beliau telah mengeluarkan hand sanitizer jenamanya sendiri, Be Safe. Produk itu sudah mula berada di pasaran dan akan diagihkan ke beberapa farmasi dan hospital.

“Saya ada contact dengan kilang pengeluar hand sanitizer dan memandangkan permintaan tinggi kini, saya kira ini masa yang sesuai untuk saya tampil dengan produk hand sanitizer sendiri”

Tambah Shuib, beliau terdorong untuk mengeluarkan produk terbabit kerana kasihan melihat netizen tercari-cari hand sanitizer sehingga ada segelintirnya ditipu ketika membeli secara online.

“Bukan mahu ambil kesempatan tapi saya buat kerana ia adalah keperluan pada masa kini dan stok pula terhad. Buat masa ini, saya tutup kedai Bubble Bee di Shah Alam sebab tak mahu mendedahkan pekerja dan pelanggan kepada risiko”

“Tidak dinafikan banyak perancangan tertangguh terutamanya berkaitan pembukaan 12 cawangan Bubble Bee seperti di Johor, Kuantan, Bangi, Ampang dan Setapak,” jelasnya kepada Sinar Harian. (rtky/w)


Black, Tomok & Shuib Akui Kesilapan, Tampil Mohon Maaf

Sepanjang minggu lalu hangat diperkatakan apabila ada segelintir artis meminta agar kerajaan tidak meminggirkan penggiat seni yang terjejas ‘periuk nasi’ mereka susulan Perintah Kawalan Pergerakan (PKP).

Bagaimanapun kenyataan mereka itu memakan diri apabila ada yang meminta dana khusus untuk para artis sedangkan ada segelintir artis sering menayang kekayaan mereka di media sosial. Malah, tindakan mereka itu mengundang kecaman hebat daripada netizen.

Tidak mahu memburukkan lagi keadaan, Black Hanifah, Tomok dan Shuib Sepahtu tampil memohon maaf secara terbuka kepada seluruh rakyat Malaysia atas kenyataan mereka itu mengenai bantuan terhadap anak seni.

SAYA MINTA MAAF … #nyawablack #blackpirlo #nivalel #nimemangviral #padupadu #hitampumsedap #pumamy #pumamalaysia #pumafriendsmy #stayathome #dudukrumah #covid19

A post shared by  @Black.hanifah (@black.hanifah) on Mar 30, 2020 at 7:46am PDT

assalamualaikum semua..untuk tidak menjadikan keadaan semakin buruk saya ingin meminta maaf kepada semua rakyat malaysia . maaf sekiranya statement saya di instagram tempoh hari ada menyakiti hati kalian..saya juga manusia biasa yang tidak lari dari melakukan kesilapan..maafkan saya semua . marilah kita sama-sama doakan semoga negara kita dan dunia bebas daripada Covid-19 . tomok

A post shared by  Tomok (@tomokofficial) on Mar 30, 2020 at 4:48am PDT

Tomok berkata, sebagai manusia biasa dia juga tidak lari dari melakukan kesilapan. Black pula menjelaskan niat dia kenyataannya itu untuk membantu golongan artis yang memerlukan bantuan, tetapi mungkin caranya itu agak tidak betul sehingga berlaku salah faham.

Assalammualaikum semua…Saya mengambil apa yang berlaku berhubung kenyataan saya tempoh hari sebagai kesilapan sendiri. Saya MOHON AMPUN DAN MAAF dan saya harap isu ini selesai …. . Saya terima apa juga kata-kata anda. Satu yang pasti, saya selalu kenang jasa anda semua yang menyokong saya. . Sama-sama kita berdoa agar negara kita lekas bebas dari covid19 dan semoga kita sentiasa dilindungi,diberkati dan dipermudahkan segala urusan dunia dan akhirat. Sama sama kita bantu mana yg memerlukan dan semoga kita terus tabah dlm ujian ini… Mohon maaf skali lagi ? #pershuibofhappyness

A post shared by  Shuib Sepahtu (@shuibsepahtu) on Mar 30, 2020 at 5:23am PDT

Menerusi perkongsian di Instagram, Shuib juga mengakui kesilapannya dan menerima setiap kritikan dan kecaman yang dilemparkan kepada dirinya. Shuib juga berharap dengan permohonan maaf yang dibuatnya itu menyelesaikan isu berkenaan.


“Awak Yang Tayang Semuanya, Tindakan Artis Sendiri Yang Memakan Diri”

Hangat diperkatakan apabila ada segelintir artis meminta kerajaan memberikan bantuan khusus apabila ‘periuk nasi’ penggiat seni terjejas akibat Perintah Kawalan Pergerakan (PKP), namun ada beberapa artis tidak bersetuju dengan cadangan tersebut.

Isu tersebut sekaligus membuatkan netizen memberikan tanggapan buruk kepada artis. Pengarah Mamat Khalid turut bersuara mengenai isu itu dan menempelak sikap segelintir artis yang suka berkongsi gaya hidup mewah serta barangan berjenama di media sosial.

Menurut Mamat, tindakan artis itu akhirnya memakan diri lebih-lebih lagi apabila mereka sendiri yang mamaparkan kemewahan hidup kepada umum yang kononnya hanya sekadar berkongsi. Katanya lagi, sedangkan lakukan amal jariah pun digalakkan berahsia apatah lagi beli barangan mewah.

Dalam pada itu, pengarah terbabit bagaimanapun turut bersimpati kepada beberapa artis yang menjadi mangsa kecaman netizen dan berharap mereka ambil pelajaran daripada apa yang berlaku.

Apa pun diharap golongan artis diluar sana ambil nasihat daripada orang berpengalaman jika mahu terus bertahan di dalam industri hiburan tanah air.  Mungkin selepas ini golongan artis perlu lebih berhati-hati sebelum memuat naik sesuatu di media sosial bimbang ianya menjadi buah mulut orang ramai.


“Ramai Kata Artis Malaysia Kaya, Tak Kaya Bro, Buat-Buat Kaya Je”

Hangat diperkatakan isu segelintir artis yang meluahkan pendapat nasib artis yang terjejas akibat Perintah Kawalan Pergerakan (PKP). Bagaimanapun, kenyataan mereka itu turut dikecam teruk kerana golongan artis dilihat hidup mewah tetapi mahukan bantuan dari kerajaan.

Turut memberikan pendapatnya mengenai isu itu, Sharnaaz Ahmad berkata dalam keadaan seperti ini netizen perlulah positif dan jangan terlalu menekan. Katanya lagi tidak perlu bergaduh mengenai artis banyak duit kerana kita semua sama sahaja.

BACA: “Mak Cik Pisang Goreng Boleh Kerja Dari Rumah, Kami Artis Macam Mana?”

Sharnaaz menegaskan netizen perlu faham apa yang diperkatakan oleh artis tersebut bahawa bantuan itu bukan untuk dirinya tetapi untuk artis veteran dan belakang tabir. Katanya lagi, tidak dinafikan ada segelintir yang mewah namun realitinya tidak semua begitu.

A post shared by  Sharnaaz Ahmad Basir Ahmad ™ (@sharnaazahmad) on Mar 28, 2020 at 7:08am PDT

“Ya aku faham, ada yang cakap artis ni hidup mewah tayang apa semua. Tak semua macam tu. Hangpa faham dak? Tak semua macam tu. Ada yang jenis humble, kaya macam mana pun tak cerita.

“Apa-apa pun kita jangan duk menekan sangat. Apa artis duk ada cakap tu ada betulnya. Hangpa kena faham. Dia cakap mungkin hangpa semua salah faham. Dia bukan cerita pasal dia. Dia mampu lagi. Tapi dia cerita pasal krew dan veteran,” katanya.

Dalam pada itu, Sharnaaz mengatakan di saat ini sepatutnya orang ramai menjadi netizen yang membina. Sharnaaz turut membidas pandangan orang ramai yang berpendapat artis Malaysia kaya tetapi sebenarnya tidak kaya pun dan hanya buat-buat mewah sahaja.

“Semua susah sekarang ni bro. Semua orang stress. Tapi apa yang kita kena buat? Sama-sama kita tenang, lebihkan sembahyang. Kalau ada lebih, tak kiralah hang artis ka orang biasa ka. Kalau ada lebih hulur, kalau tak ada berpada-pada sudahlah.

“Apa yang kerajaan dah bagi, B40 tu kami. Ada kelonggaran kami terima, syukur terima kasih. Ramai kata artis Malaysia ni kaya, tak kaya bro. Buat kaya saja. Kereta punya banyak, bank punya. Rumah punya banyak, bank punya. Sembang saja lebih,”

Sharnaaz turut berharap agar semua rakyat Malaysia saling membantu untuk menghadapi bencana yang sedang melanda negara serta mendoakan agar semuanya akan pulih segera seperti sedia kala.


“Lakonan Tu Kerja Kau, Jangan Ingat Kau Special”

Sedang kecoh diperkatakan apabila ada segelintir artis yang berharap agar kerajaan tidak memingirkan penggiat seni serta diberkan bantuan khas. Namun berbeza buat Sweet Qismina yang menganggap dirinya hanya rakyat biasa yang bekerja sebagai pelakon.

Menerusi perkongsiannya di Twitter, bekas pelakon kanak-kanak itu berkongsikan pesanan dari ibunya yang sering mengingatkannya bahawa lakonan itu adalah pekerjaannya dan jangan pernah merasakan diri istimewa.

It’s good that my mum always remind me “Ingat kau bekerja sebagai seorang pelakon. Lakonan tu kerja kau. Jangan ingat kau special” so therefore, I’m just a normal human being. A normal rakyat who works as an actress ?

Perkongsiannya itu mendapat pelbagai reaksi daripada netizen yang bersetuju dengan kenyataan Sweet dan memuji cara didikan ibu pelakon itu yang sentiasa mengingatkannya agar tidak lupa diri.

Dalam pada itu, ramai yang berharap agar semua artis mempunyai fikiran seperti ini dan sentiasa merendah diri. Malah, ramai mendoakan agar Sweet terus berjaya dan menyinar di dalam industri hiburan tanah air.


“Artis & Rakyat Tiada Beza, Tak Perlu Bantuan Khusus”

Masih hangat diperkatakan mengenai isu segelintir artis yang berharap agar penggiat seni turut mendapat bantuan khas daripada kerajaan namun lain pula buat Naim Daniel yang berpendapat buat masa ini tiada keperluan untuk mewujudkan bantuan khusus untuk artis.

Malah, Naim berkata tidak perlu ada keistimewaan tertentu buat golongan penggiat seni kerana artis dan rakyat tiada bezanya kerana mereka boleh sahaja memohon bantuan seperti biasa seperti yang telah diumumkan oleh kerajaan baru-baru ini.

“Saya tak rasa sebagai artis perlu ada hak istimewa kerana penggiat seni. Pada masa sekarang, kita semua adalah rakyat Malaysia. Pada situasi penularan Covid-19 yang berlaku dan Perintah Kawalan Pergerakan (PKP), semuanya kena dilihat dari sudut kemanusiaan.

“Kalau saya sendiri pun dalam kesusahan, minta bantuan macam biasa. Saya tak rasa dalam keadaan sekarang, perlu diwujudkan bantuan khusus.

“Jika nak dibuat juga, itu di atas inisiatif unit artis sendiri yang nak membantu penggiat seni” katanya kepada Harian Metro.

Dalam pada itu, Naim berkata apa yang berlaku kini perlu dijadikan peringatan kepada dirinya bahawa bekerja dalam industri hiburan perlu sedar tidak selamanya akan berada di atas.

Malah katanya lagi, ketika namanya dikenali dan masih diperlukan dalam industri amat penting untuk membuat simpanan untuk jaminan masa depan.


Fizo Omar Pula Kena ‘Bantai’ Dengan Zarina Anjoulie

Nampaknya isu artis meminta pihak kerajaan tidak meminggirkan penggiat seni sepanjang tempoh Perintah Kawalan Pergerakan semakin hangat diperkatakan. Ada artis lain yang menyokong, malah ada yang tidak bersetuju untuk meminta dana khusus dari kerajaan.

Sebelum ini, kecoh mengenai pelakon kontroversi Zarina Anjoulie yang memberikan teguran kepada artis yang tidak sedar diri dan tidak tahu malu untuk meminta bantuan sedangkan sebelum ini asyik menayang kemewahan kepada umum.

BACA: “Aku Bawa Satria Neo Buruk, Tapi Makan ‘Steak & Udang Galah Hari-Hari”

Video itu turut mendapat reaksi daripada pelakon Fizo Omar yang meninggalkan komen sinis terhadap perkongsian Zarina itu. Tidak hanya berdiam diri, Zarina membalas komen berkenaan dengan lebih pedas serta memuat naik video khas untuk Fizo.

Menerusi video tersebut, Zarina mengatakan Fizo seharusnya sedar tentang status dirinya sebelum bergelar artis bahawa dirinya hanya mamat kampung dan kini berjaya sekarang kerana sokongan peminat dan masyarakat yang banyak membantu kariernya.

Rata-rata netizen bersetuju dengan kata-kata Zarina bahawa di sebalik kejayaan seseorang artis itu peminatlah yang menaikkan nama mereka dan tanpa peminat seseorang artis itu tiada apa-apa.

Dalam pada itu, netizen mengatakan artis Malaysia tahu bahawa industri hiburan tanah air kita tidak dapat menjamin pendapatan kukuh dan disebabkan itulah perlu ada jalan lain untuk menjana pendapatan seperti membuka perniagaan serta gunakan pengikut yang ada dengan sebaiknya.


Siti Elizad Masak Sendiri 100 Bungkus Makanan Untuk Polis & Tentera

Prihatin dengan barisan hadapan yang bertungkus lumus menjalankan tanggungjawab mereka ketika COVID-19 melanda negara, Siti Elizad menyediakan 100 bungkusan makanan untuk diagihkan kepada anggota polis dan tentera yang bertugas di sekitar ibu kota.

Menurut Elizad, inisiatif itu adalah bagi menghargai sumbangan anggota bertugas yang terpaksa berpanas dan berhujan untuk melakukan sekatan jalan raya sepanjang tempoh Perintah Kawalan Pergerakan (PKP) dilaksanakan.

“Sebelum ini kalau pergi kerja mesti bertembung dengan sekatan jalan raya, tapi sejak bekerja dari rumah minggu ini depan rumah saya pula kerap ada sekatan.

“Melihat keadaan mereka yang sanggup bertugas dalam keadaan panas dan hujan lebat, saya terfikir untuk menyediakan makanan untuk mereka sebab saya pun suka memasak. Semua saya masak sendiri.

”Alhamdulillah, semalam saya sediakan nasi hujan panas buat mereka dan hari ini saya masak sup kambing serta lempeng kelapa,” katanya kepada Harian Metro.

Dalam pada itu niat murni pelakon itu tidak terhenti setakat itu sahaja, Elizad berkata dia dalam perancangan untuk menghantar makanan kepada jururawat dan petugas barisan hadapan lain pula.

“Saya ada menerima mesej peribadi daripada jururawat yang ingin saya menghantar makanan kepada mereka.

“Tapi saya tak tahu prosedur yang betul. Takut nak memandai-memandai hantar kepada mereka. Lagipun sekarang ini saya perlu hadkan pergerakan.

“Namun jika ada peluang saya memang nak hantar makanan kepada mereka. Mungkin dengan cara ini saya dapat gembirakan hati mereka,” katanya

Bagus tindakan Elizad yang lebih mengutamakan pasukan barisan hadapan negara yang terpaksa meninggalkan keluarga untuk bertugas. Kalau diikutkan mereka juga mahu duduk di rumah bersama keluarga, namun demi negara mereka sanggup berkorban.


Amy Search Umum Undur Diri Dari Kumpulan Search

Selepas hampir 39 tahun bersama, penyanyi rock legenda Amy mengejutkan industri seni tanah apabila apabila membuat pengumuman bahawa dia secara rasminya telah mengundurkan diri sebagai vokalis kumpulan Search.

Menurut Amy, keputusan itu dibuat adalah untuk kebaikan bersama termasuk memberi peluang kepada anggota Search yang lain untuk mengorak langkah mereka masing-masing tanpa perlu bergantung atau tersekat kerana dirinya.

Jelas Amy lagi, usianya kini sudah menganjak 62 tahun dan tidak lagi memiliki kualiti vokal yang sama seperti ketika berusia 26 tahun.

“Saya dengan ini secara rasmi mengumumkan untuk mengundurkan diri sebagai vokalis Search. Dengan pengumuman ini saya berharap agar saya tidak menghalang perjalanan atau karier anggota sedia ada.

“Hal itu terjadi kepada semua penyanyi di seluruh dunia. Saya bukan 26 tahun, tapi 62 tahun. Saya menyanyi apabila dipanggil dalam show atau persembahan tertutup.

“Saya kira ia sesuai dengan peredaran masa di mana jika dulu peminat yang membesar bersama saya menonton saya menyanyi di konsert, tapi saat usia meningkat banyak yang memilih untuk menyaksikan persembahan saya secara tertutup,” katanya kepada Gempak.

Dalam pada itu, Amy menjelaskan dia bukan bersara dari industri seni tetapi tidak lagi menjadi vokalis kumpulan rock tersebut. Namun, Amy berkata dia akan terus menyanyikan lagu Search dalam persembahannya selepas ini.

“Sudah pasti saya akan tetap menyanyikan lagu-lagu Search selepas bergerak solo nanti. Saya bukan bersara ya. Saya hanya rasmi tidak lagi menjadi vokalis Search dan meneruskan karier solo mengikut usia saya,” katanya.

Terdahulu, timbul spekulasi Amy ingin meninggalkan Search apabila bapa kepada pelakon Nabila Huda itu menuliskan dirinya sebagai bekas vokalis Search di salah satu gambar di akun Instagramnya, @akuamysearch.


Netizen Bengang Seniman ‘Demand’ Dana Khas, Bantuan Wang RM3000 Untuk Artis

Sejak minggu lalu hangat diperkatakan apabila ada beberapa artis menyuarakan pendapat mereka bahawa golongan penggiat seni juga perlu mendapat bantuan khusus daripada kerajaan kerana ‘periuk nasi’ mereka terjejas ekoran Perintah Kawalan Pergerakan (PKP).

Susulan itu, baru-baru ini Persatuan Seniman Malaysia (SENIMAN) telah menyenaraikan beberapa bantuan secara ‘one off’ yang ingin diminta daripada pihak kerajaan buat penggiat seni.

Menerusi cadangan itu, Seniman meminta pelbagai dana khas dan bantuan bernilai sehingga RM3,000. Malah, bagi penggiat seni yang tiada KWSP dicadangkan untuk mendapat RM1000 sebulan untuk tempoh 6 bulan.

Perkara itu ternyata mengejutkan netizen yang menyifatkan permintaan itu sangat tidak masuk akal. Malah ada yang mengatakan bantuan yang diminta seperti melebih-lebih mengalahkan mereka yang bertugas di barisan hadapan.

Kata netizen lagi, apa pengorbanan dilakukan para artis sehingga perlu meminta bermacam dana khas, sedangkan pegawai perubatan yang kini bertungkus lumus serta pertaruhkan nyawa untuk COVID-19 tiada langsung meminta apa-apa.

Tidak kurang juga ada yang membandingkan artis Malaysia dengan artis luar negara yang tidak langsung meminta sebaliknya memberikan bantuan buat rakyat mereka yang lebih memerlukan.


Black Tak Ambil Sewa Untuk 6 Buah Rumah Miliknya

Baru-bari ini, Black Hanifah dikecam hebat oleh netizen susulan kenyataannya yang mencadangkan agar kerajaan tidak meminggirkan penggiat seni yang terjejas susulan lanjutan Perintah Kawalan Pergerakan (PKP).

Kenyataannya itu menimbulkan rasa kurang senang netizen yang berpendapat selepas menunjuk kemewahan mahu meminta bantuan dari kerajaan pula. Namun, Black menegaskan kenyataannya itu bukan untuk dirinya tetapi artis veteran dan mereka bekerja di belakang tabir.

BACA: “Saya Bukan Bodoh Sangat, Dah Tunjuk Mewah Lepas Tu Minta Bantuan”

Meskipun dikecam teruk, namun Black tetap prihatin untuk membantu meringankan beban golongan yang terkesan sepanjang tempoh PKP dengan tidak mengambil sewa bulan April daripada beberapa penyewa rumah miliknya.

Menerusi perkongsian itu Black turut mengatakan janganlah pula ada pihak mengatakan dia mahu menunjuk-nunjuk pula kerana dia juga turut membantu mereka yang tidak berkemampuan di saat-saat genting ini.

Seperti sudah dijangka ada sahaja netizen yang terus mengecamnya dengan menuduh penyanyi itu sengaja mahu menayang hartanya.  Bagaimanapun, Black dilihat menutup ruangan komen pada perkongsian tersebut.


“Semua Orang Lupakan Artis Bila Artis Memerlukan”

Susulan lanjutan Perintah Kawalan Pergerakan (PKP), hangat diperkatakan apabila ada segelintir artis meluahkan pendapat mengenai penggiat seni terjejas apabila terpaksa menghentikan segala aktiviti mereka.

Bagaimanapun, kenyataan itu menimbulkan rasa kurang senang netizen yang berpendapat ramai artis menunjuk kemewahan tetapi boleh pula mahu meminta bantuan daripada kerajaan. Tidak kurang juga ada yang bertanyakan apakah sumbangan artis untuk mendapat bantuan.

Isu hangat tersebut turut mendapat perhatian bekas peserta Akademi Fantasia musim pertama, Khai dan Rosma yang mengatakan artis juga perlu diberi bantuan kerana mereka menghiburkan rakyat Malaysia.

Kata mereka lagi, jika tiada para artis tiada langsung rancangan hiburan dan yang hanya ada hanyalah berita 24 jam. Malah, tanpa artis tiada lagu raya berkumandang ketika hari raya. Khai dan Rosma turut meluahkan rasa kesal apabila semua pihak melupakan para artis apabila mereka memerlukan.

Terdahulu, Black Hanifah dan Tomok menjadi mangsa kecaman netizen yang mempertikaikan tindakan mereka meminta kerajaan agar tidak melupakan golongan penggiat seni.

Bagaimanapun, Black menjelaskan kenyataannya bukan untuk dirinya tetapi disuarakan bagi mewakili penggiat seni lein khususnya di belakang tabir dan artis veteran.